
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1240 

31 Δεκεμβρίου 1997 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 15339, 13334 (1) 

Τροποποίηση του οργανισμού εσωτερικής υπηρεσίας 
του Δήμου Ηρακλείου Αττικής. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως α- 
νπκαταστάθηκαν με τις διατάξεις του άρθρου 26 του Ν. 
1832/89 και της παρ. 5 του άρθρου 8 του Ν. 2307/95. 

2. Τις διατάξεις του Ν. 2503/97. 

3. Τις 318/97, 304/97 αποφάσεις του Δημοτικού 
Συμβουλίου Ηρακλείου Αττικής περί τροποποίησης του 
Οργανισμού Εσωτερικής Υπηρεσίας του Δήμου αυτού. 

4. Το 9/22.12.97 πρακτικό του αρμοδίου Υπηρεσιακού 
Συμβουλίου, με το οποίο εκφράζει τη γνώμη του, αποφα¬ 
σίζουμε: 

Εγκρίνουμε τις 318/97, 304/97 αποφάσεις του Δημο¬ 
τικού Συμβουλίου Ηρακλείου Αττικής που αφορά την 
τροποποίηση του ισχύοντος Οργανισμού Εσωτερικής 
Υπηρεσίας του Δήμου αυτού ως εξής: 

ΑΡΘΡΟ Ιο 

Τις υπηρεσίες του Δήμου συγκροτούν: 

1. Ο Γενικός Γραμματέας 

2. Το Τμήμα Δημάρχου 

3. Η Δ/νση Διοικητικών υπηρεσιών 

4. Η Δ/νση Οικονομικών υπηρεσιών 

5. Η Δ/νση Τεχνικών υπηρεσιών 

6. Η Δ/νση Περιβάλλοντος 

7. Οι Ειδικοί Σύμβουλοι 

8. Ο Ειδικός Συνεργάτης 

ΑΡΘΡΟ 2ο 

Οι υπηρεσίεςτου άρθρου 1 διαρθρώνονται με τα πιό κά¬ 
τω τμήματα και γραφεία, για διευκόλυνση της υπηρεσίας 
αριθμούνται με κωδικό αριθμό: 

I. ΤΜΗΜΑ ΔΗΜΑΡΧΟΥ 

II. Ιδιαίτερο Γ ραφείο Δημάρχου-Αντιδημάρχων 

12. Γραφείο Οργάνωσης, Προγραμματισμού και Αξιο¬ 
λόγησης 


13. Γραφείο Καταναλωτή-Συνδέσεως με Ευρωπαϊκή 
Ένωση και Διεθνών Σχέσεων 

14. Γ ραφείο Επικοινωνίας και Πληροφόρησης του πολί¬ 
τη και Δημοσίων Σχέσεων 

15. Γ ραφείο Ειδικής Υπηρεσίας 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

20. Γ ραφείο Διευθυντή 

21. Τμήμα Διοικητικών Οργάνων 

211. Γ ραφείο Δημοτικού Συμβουλίου 

212. Γραφείο Δημαρχιακής Επιτροπής και Λοιπών 
Επιτροπών 

22. Τμήμα Διοικητικό 

221. Γραφείο Πρωτοκόλλου, Διεκπεραίωσης και Αρ¬ 
χείου 

222. Γ ραφείο έκδοσης αδειών καταστημάτων 

223. Γραφείο Τηλεφωνικού Κέντρου , Κλητήρων και 
Πληροφοριών 

224. Γραφείο Νομικών Προσώπων και Δημοτικών 
Επιχειρήσεων 

225. Γ ραφείο Κοινωνικής Πολιτικής 

226. Γ ραφείο Νομικής Υπηρεσίας 

227. Γ ραφείο Εκπαίδευσης 

23. Τμήμα Προσωπικού 

231. Γραφείο Προσωπικού Δημοσίου Δικαίου 

232. Γ ραφείο Προσωπικού Ιδιωτικού Δικαίου 

24. Τμήμα Δημοτικής Κατάστασης 

241 Γ ραφείο Δημοτολογίου, Ιθαγένειας και Εκλογών 

242 Γ ραφείο Μητρώου αρρένων και Στρατολογίας 

243 Γ ραφείο Ληξιαρχείου 

244 Γ ραφείο τέλεσης Πολιτικών Γ άμων 

3. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

30. Γ ραφείο Διευθυντή 

31. Τμήμα Λογιστηρίου-Εσόδων 

311 Γ ραφείο Λογιστηρίου 

312 Γ ραφείο Εσόδων 

313 Γραφείο Προμηθειών Δημοτικής περιουσίας και 
Διαχείρισης υλικού 

314 Γ ραφείο Δημοτικού Κοιμητηρίου 

32. Τμήμα Ειδικής Ταμιακής υπηρεσίας 

321 Γ ραφείο Εισπράξεων 

322 Γ ραφείο Πληρωμών 

323 Γ ραφείο Διοικητικής Εκτέλεσης 

33. Τμήμα Μηχανοργάνωσης και Μηχανογράφησης 

331 Γραφείο Ανάλυσης και Προγραμματισμού εφαρμο¬ 
γών 

332 Γ ραφείο Τεχνικής υποστήριξης 

4. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΟΛΕΟΔΟ¬ 
ΜΙΑΣ 

40. Γ ραφείο Διευθυντή 

41. Τμήμα Πολεοδομίας 

411 Γραφείο Τροποποιήσεων, Πράξεων Αναλογισμού, 
Πολεοδομικών, Εφαρμογών και Απαλλοτριώσεων 

412 Γ ραφείο Εκδοσης Οικοδομικών αδειών 

413 Γραφείο Αυθαιρέτων και Επικινδύνων Κατασκευών 

42. Τμήμα Μελετών και Κατασκευής Εργων 

421 Γ ραφείο Μελετών 

422 Γ ραφείο Εργων 

43. Τμήμα Συντήρησης και Επισκευής Κτιριακών Εγκα¬ 
ταστάσεων, δικαιοδοσίας του Δήμου 

431 Γ ραφείο Συντήρησης και Επισκευής εγκαταστάσεων 

5. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

50. Γ ραφείο Διευθυντή 

51. Τμήμα Καθαριότητας 

511 Γ ραφείο Διαχείρισης υλικού και Αποθήκης 

512 Γ ραφείο Καθαριότητας 

513 Γ ραφείο Κίνησης και Συντήρησης 

514 Γ ραφείο Μικροκατασκευών και Επισκευών 

52. Τμήμα Πρασίνου 

521 Γ ραφείο Κηποτεχνίας και Συντήρησης Πρασίνου 

522 Γ ραφείο Φυτωρίου 

ΑΡΘΡΟ 3ο 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
Διοικητικό Προσωπικό 
Εξι (6) θέσεις κλάδου ΠΕΙ Δ/κού 
Δύο (2) θέσεις κλάδου ΤΕ2 Κοιν. Λειτουργών 
Τριάντα (30) θέσεις κλάδου ΔΕΙ Δ/κού 
Δύο (2) θέσεις κλάδου ΔΕ2 Εποπτών Καθ/τας 
Μία (1) θέση κλάδου ΔΕ3 Τηλεφωνητών 
Τρεις (3) θέσεις κλάδου ΥΕ1 Κλητήρων-Γεν. Καθη¬ 
κόντων, έκτων οποίων δύο (2) θέσεις κλητήρων και μία (1) 
θέση αποθηκάριου 

Δύο (2) θέσεις κλάδου ΥΕ2 Επιστ. Καθ/τας 
Τεχνικό Προσωπικό 

Δύο (2) θέσεις κλάδου ΠΕ3 Πολ. Μηχ/κών 
Δύο (2) θέσεις κλάδου ΠΕ4 Αρχιτεκτόνων 
Μία (1) θέση κλάδου ΠΕ5 Μηχανολόγων 
Δύο (2) θέσεις κλάδου ΠΕ6 Τοπ/φων Μηχ/κών 
Μία (1) θέση κλάδου ΠΕ11 Πληροφορικής 
Πέντε (5) θέσεις κλάδου ΤΕ3Τεχν. Πολ. Μηχ/κών 
Μία (1) θέση κλάδου ΤΕ19 Πληροφορικής με ειδικότητα 
Ηλεκτρονικών υπολογιστών συστημάτων ά3ΐτΙνν3ΐ·β 
Δύο (2) θέσεις κλάδου ΔΕ5 Εργοδηγών 
Μία (1) θέση κλάδου ΔΕ6 Σχεδιαστών 
Δύο (2) θέσεις κλάδου ΔΕ24 Ηλεκτρολόγων 
Μία (1) θέση κλάδου ΔΕ26 Μηχ/των αυτ/των 
Τρεις (3) θέσεις κλάδου ΔΕ28 Χειριστών Μηχ/των 
Έργων 

Δεκατέσσερις (14) θέσεις κλάδου ΔΕ29 Οδηγών 
Αυτ/των 

Τέσσερις (4) θέσεις κλάδου ΔΕ30 Τεχνιτών, εκ των ο¬ 
ποίων δύο (2) θ θέσεις υδραυλικών, μία (1) θέση συντη¬ 
ρητή και μία (1) θέση σιδερά. 

Μία (1) θέση κλάδου ΔΕ38 Προγρ/στών Η/Υ 


Γεωπονικό Προσωπικό 
Μία (1) θέση κλάδου ΤΕ13 Τεχν. Γεωπόνων 
Τέσσερις (4) θέσεις κλάδου ΔΕ35 Δενδροανθοκη¬ 
πουρών 

Υγειονομικό Προσωπικό 

Εικοσιεννέα (29) θέσεις κλάδου ΥΕ16 Εργατών γενικά, 
έκτων οποίων εικοσιδύο (22) θέσεις εργατών καθαριότη¬ 
τας και επτά (7) θέσεις εργατών κήπων. 

Μία (1) θέση κλάδου ΤΕ18 Εργοθεραπευτών 
Προσωπικό Ειδικής Υπηρεσίας 
Δώδεκα (12) θέσεις κλάδου ΔΕ23 Ειδ/κής Υπ/σίας 
Το σύνολο των οργανικών θέσεων των μονίμων υπαλλή - 
λων ανέρχεται σε εκατόν τριάντα πέντε (135). 

Από τις, ως άνω, οργανικές θέσεις, οι εβδομήντα μία 
(71) θα καλυφθύν από τους, ήδη υπηρετούντες σε αντί¬ 
στοιχες προσωποπαγείς θέσεις, υπαλλήλους του Δήμου 
(αρ. αποφ. Δημάρχου 1247/97). 

Β. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 
Μία (1) θέση Γενικού Γραμματέα του άρθρου 241 του 
Ν.1188/81, όπως αντικαταστάθηκε με το άρθρο 67 του 
Ν. 1416/84, την παράγραφο 3 του άρθρου 26 του Ν. 1832/ 
89, του άρθρου 34 του Ν. 2130/93 και του άρθρου 8 του 
Ν.2307/95. 

Αρθρου 57παρ. ΙΟτου Ν. 2218/94. 

Τρεις (3) ειδικές θέσεις εκ των οποίων, δύο (2) θέσεις 
Ειδικών 

Συμβούλων και μία (1) θέση Ειδικού Συνεργάτη. 

Γ.ΚΑΤΗΓΟΡΙΑ ΘΕΣΕΩΝ ΑΡΘΡΟΥ 245 κλπ του Ν. 
1188/81 ΔΙΚΗΓΟΡΟΙ 

Μία (1) θέση Δικηγόρου παρ’Αρείω Πάγω. 

Δ. Εικοσιεπτά (27) προσωποπαγείς θέσεις Ιδιωτικού δι¬ 
καίου 

Αορίστου χρόνου, που είναι αναλυτικά οι πιό κάτω: 

1 Δ/κός υπάλληλος 

1 Μηχ/των αυτ/των 

2 οδηγοί αυτ/των 
1 σιδηρουργός 

1 οικοδόμος 

2 καθαρίστριες εσωτ. χώρων 
19 εργάτες 

Ε. Εξήντα (60) θέσεις εποχιακού προσωπικού Ορισμέ¬ 
νου χρόνου, ως ακολούθως: 


ΚΑΤΗΓΟΡΙΑ 

ΘΕΣΕΙΣ 

Οδηγοί αυτ/των 

14 

Χειριστές Μηχ/των Εργων (σάρωθρα) 

4 

Μηχ/κός αυτ/των 

1 

Ηλεκτρολόγοι 

2 

Υδραυλικός 

1 

Ξυλουργός 

1 

Ελαιοχρωματιστές 

3 

Σιδηρουργός 

1 

Εργάτες Καθ/τας 

21 

Εργάτες Κήπων 

12 

ΣΥΝΟΛΟ ΘΕΣΕΩΝ 

60 


2Ζ. ΟΙΚΟΝΟΜΙΚΑ ΣΤΟΙΧΕΙΑ 

Ο μέσος όρος των τακτικών εσόδων των ετών 1995- 
1996 ανέρχεται στο ποσό των 1.721.385.417 δρχ 
Οι καταληκτικοί μισθοί των θέσεων του τακτικού προ¬ 
σωπικού ανέρχονται στο ποσό των 429.926.000 δρχ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17437 


ΑΡΘΡΟ 4ο 
Προσόντα διορισμού 

Τα προσόντα διορισμού που απαιτούνται κατά κατηγο¬ 
ρία κλάδο και ειδικότητα καθορίζονται, σύμφωνα με το 
Π.Δ 22/90 (ΦΕΚ 7/22-1 -90 Τεύχος Α’) 

Η Για τη θέση του δικηγόρου με μισθό εντολής απαιτεί¬ 
ται επιπλέον των τυπικών προσόντων και άδεια άσκησης 
δικηγορίας τουλάχιστον στο Εφετείο. 

Για την πλήρωση της θέσεως του Ειδικού Συνεργάτη έ¬ 
χουν ισχύ οι διατάξεις του άρθρου 67 του Ν, 1416/84. 

ΑΡΘΡΟ 5ο 

Τα του διορισμού, των καθηκόντων, των περιορισμών, 
του χρόνου εργασίας της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλψης 
και των εξόδων κηδείας καθενός των από τον παρόντα 
Οργανισμό προβλεπομένων τακτικών μονίμων υπαλλή¬ 
λων διέπονται από τις διατάξεις των Ν. 1188/81, Ν. 1586/ 
86 «περί καταστάσεως προσωπικού Ο.Τ.Α». 

Γ ια την υπηρεσιακή κατάσταση του προσωπικού που υ¬ 
πηρετεί στο Δήμο με σύμβαση εργασίας ιδιωτικού δικαί¬ 
ου αορίστου χρόνου (προσόντα, κατάταξη, μετάταξη, πα¬ 
ραμονή στην υπηρεσία κλπ) θα έχουν εφαρμογή οι σχετι¬ 
κές διατάξεις του Ν. 1188/81. 

ΑΡΘΡΟ 6 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον Οργανισμό αυτό καθορί¬ 
ζονται ως εξής: 

ΓΕΝΙΚΟΣ ΓΡΑΜΜΑΤΕΑΣ 

Ο Γενικός Γραμματέας, ως εκπρόσωπος του Δημάρ¬ 
χου, προϊσταται ολόκληρου του προσωπικού και ασκεί ε- 
ποπτεία και έλεγχο σε όλες τις υπηρεσίες του Δήμου. 

Εκτελεί όλες τις αρμοδιότητες του γραφείου αυτού και 
παρέχει τις αναγκαίες οδηγίες στο προσωπικό για την α¬ 
κριβή εκτέλεση της αποστολής του. 

Συντάσσει τις εγκυκλίους του Δημάρχου και τη γενική 
αλληλογραφία του Δήμου που δεν έχει σχέση με τις ειδι¬ 
κές αρμοδιότητες των άλλων υπηρεσιών. 

Θεωρεί όλα τα καταρτιζόμενα από τις διάφορες υπηρε¬ 
σίες έγγραφα μονογράφοντας τα σχέδιά τους πριν τα υ¬ 
πογράψει ο Δήμαρχος. 

Υπογράφει με εντολή του Δημάρχου τα έγγραφα και πι¬ 
στοποιητικά που ανήκουν στη δικαιοδοσία του, σύμφωνα 
με ειδική κατά νόμο απόφαση του Δημάρχου. 

Συνεργάζεται και λαμβάνει πάντα υπόψη του τις προτά¬ 
σεις των εργαζομένων για οποιοδήποτε θέμα τους αφορά. 

I. ΤΜΗΜΑ ΔΗΜΑΡΧΟΥ 

II. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ, ΑΝΤΙΔΗΜΑΡΧΩΝ. 

Διεξάγει κάθε υπηρεσία που αναθέτει ο Δήμαρχος στο 

γραφείο αυτό και η οποία δεν ανήκει στην αρμοδιότητα 
των υπολοίπων υπηρεσιώντου Δήμου. 

Ενεργεί την προσωπική αλληλογραφία του Δημάρχου 
και των Αντιδημάρχων. 

Τηρείτο βιβλία συνεντεύξεων του Δημάρχου και συνε¬ 
δριάσεων των επιτροπών και συμβουλίων στα οποία μετέ¬ 
χει και τα ενημερώνει πάνω σε θέματα που συζητούνται. 


Τηρεί αρχείο όλων των εγγράφων που εισέρχονται και 
εξέρχονται από το γραφείο του. 

Οι Αντιδήμαρχοι ορίζονται με απόφαση του Δημάρχου 
και ασκούντο καθήκοντα που τους μεταβιβάζει. Αν απου¬ 
σιάζουν ή κωλύονται, τις αρμοδιότητές τους ασκεί ο 
Δήμαρχος. Συνεργάζονται με τις υπηρεσίες στις οποίες έ¬ 
χουν οριστεί υπεύθυνοι, καθορίζουν τις ημέρες και ώρες 
που δέχονται επιτροπές, πολίτες και υπηρεσιακούς πα¬ 
ράγοντες του Δήμου και διεκπεραιώνουν κάθε άλλη υπό¬ 
θεση που τους αναθέτει ο Δήμαρχος. 

12. ΓΡΑΦΕΙΟ ΟΡΓΑΝΩΣΗΣ, ΠΡΟΓΡΑΜΜΑΤΙΣΜΟΥ ΚΑΙ 
ΑΞΙΟΛΟΓΗΣΗΣ 

Εκτελεί τα εξής καθήκοντα: 

Εισηγείται, ύστερα από έρευνα, στη διοίκηση την καλύ¬ 
τερη οργάνωση των υπηρεσιών και τη μηχανογράφησή 
τους. 

Παρακολουθεί, σε συνεργασία μετά άλλα γραφεία, την 
εξέλιξη των θεσμών, της τεχνολογίας και τις διάφορες ε¬ 
φαρμογές της στην τοπική αυτοδιοίκηση. 

Υστερα από εντολή του Δημάρχου, αξιολογεί τη λει¬ 
τουργικότητα των υπηρεσιών και εισηγείται μέτρα για την 
καλύτερη λειτουργία τους. 

13. ΓΡΑΦΕΙΟ ΚΑΤΑΝΑΛΩΤΗ-ΣΥΝΔΕΣΗΣ ΜΕ ΕΥΡΩ¬ 
ΠΑΪΚΗ ΕΝΩΣΗ ΚΑΙ ΔΙΕΘΝΩΝ ΣΧΕΣΕΩΝ 

Ενημερώνει τους καταναλωτές για την υγεία, την ασφά¬ 
λεια και την προστασία των οικονομικών τους συμφερό¬ 
ντων. 

Το γραφείο θα βρίσκεται σε συνεχή σύνδεση, μέσω δι¬ 
κτύου Η/Υ, με το υπουργείο Εμπορίου και τις αντίστοιχες 
υπηρεσίες της Ε.Ε. 

Αναλαμβάνει, ανευρίσκει και διαχειρίζεται κοινοτικά 
χρηματοδοτικά προγράμματα. 

Επικοινωνεί με διεθνείς φορείς και έχει στόχο την προ¬ 
βολή του Δήμου στο εξωτερικό. 

14. ΓΡΑΦΕΙΟ ΕΠΙΚΟΙΝΩΝΙΑΣ ΚΑΙ ΠΛΗΡΟΦΟΡΗΣΗΣΣ 
ΤΟΥ ΠΟΛΙΤΗ ΚΑΙ ΔΗΜΟΣΙΩΝ ΣΧΕΣΕΩΝ 

Παραλαμβάνειτα φύλλα του ημερήσιου και περιοδικού 
τύπου και κάθε έντυπο και βιβλίο που απευθύνεται στο 
Δήμο. 

Επιμελείται την οργάνωση των εκδηλώσεων του Δήμου 
(εορτών, συσκέψεων, συγκεντρώσεων) καταρτίζει τα 
προγράμματα, καθορίζει τον τρόπο που θαδιεξαχθούνοι 
εκδηλώσεις. 

Επιμελείται την διεξαγωγή κάθε είδους εράνου (Ε.Ε.Σ. 
αντικαρκινικού κλπ) 

Τηρεί κατάλογο με ονόματα και διευθύνσεις οργανώσε¬ 
ων, σωματείων και εκλεκτών προσώπων και αρχείο για τις 
εκδηλώσεις, συγκεντρώσεις και συσκέψεις του Δήμου. 

Διεξάγει την αλληλογραφία με τις άλλες υπηρεσίες 
(Ο.Τ.Ε, Ο.Α.Σ, Ι.Κ.Α, τράπεζες, αστυνομικό τμήμα, εφορία 
κλπ) για θέματα που δεν εμπίπτουν στην αρμοδιότητα άλ¬ 
λου γραφείου ή τμήματος. 

Διοργανώνει συνεντεύξεις, όταν προκύπτουν θέματα ι¬ 
διαίτερης σημασίας και διευκολύνει τους δημοσιογρά¬ 
φους στην παροχή ειδήσεων και πληροφοριών. 

Δέχεται τους πολίτες όλες τις εργάσιμες ώρες και μέ¬ 
ρες. 

Έχει ως αποστολή να πληροφορεί, ενημερώνει και συμ¬ 
βουλεύει τους πολίτες που επιθυμούν να εξυπηρετηθούν 
από τις υπηρεσίες του Δήμου και ειδικότερα: 

Ενη μερώνει τους πολίτες για τα δικαιώματά τους και τις 
ενέργειες που απαιτούνται για την διεκπεραίωση των υ- 

ποθέσεών τους και τους εφοδιάζει με τα απαραίτητα πλη¬ 
ροφοριακά στοιχεία και τα διαθέσιμα έντυπα. 

Δέχεται υποδείξεις καιπροτάσεις για αλλαγές που συμ¬ 
βάλλουν στη βελτίωση της λειτουργίας του Δήμου και στη 
λήψη μέτρων που τους αφορούν, αποσκοπώντας έτσι, με 
τις ρυθμίσεις αυτές, στην ενεργοποίηση του πολίτη μέσα 
και από αυτή τη διαδικασία, δίνοντάς του τη δυνατότητα 
να μετέχει με τις δικές του ιδέες, προτάσεις και τη δημι¬ 
ουργική του φαντασία στο << κοινωνικό γίγνεσθαι» και στη 
γενικότερη προσπάθεια σχεδιασμού για την ανάπτυξη. 

Είναι αυτονόητο ότι το γραφείο επικοινωνίας και πλη¬ 
ροφόρησης του πολίτη δεν υποκαθιστά σε καμμϊα περί¬ 
πτωση τις αρμόδιες υπηρεσίες του Δήμου στα αντικείμε¬ 
νά τους αλλά υποβοηθά το έργο τους και εξυπηρετεί τον 
πολίτη. 

15. ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Έχει αρμοδιότητες: 

Για τον έλεγχο και την τήρηση των διατάξεων που αφο¬ 
ρούν: 

— την καθαριότητα 

— την κυκλοφορία και στάθμευση των οχημάτων 

— την οικοδόμηση 

— την αποχέτευση 

— την μόλυνση και τη ρύπανση του περιβάλλοντος 

— την προστασία του υπόγειου υδάτινου δυναμικού 
κλπ 

Η άσκηση των αρμοδιοτήτων της ειδικής αυτής υπηρε¬ 
σίας περιορίζεται στα διοικητικά όρια του Δήμου Ηρα¬ 
κλείου Αττικής. 

Ειδικότερα θ’ ασχολείται: 

1. Με τον έλεγχο τήρησης της καθ/τας σε όλους τους 
δημόσιους,δημοτικούς και κοινόχρηστους χώρους γενι¬ 
κά του Ηρακλείου Αττικής, όπως καθορίζεται από τις ι- 
σχύουσες διατάξεις, τις κανονιστικές πράξεις και τις απο¬ 
φάσεις του Δημοτικού Συμβουλίου καιτου Δημάρχου που 
εκδίδονται κάθε φορά για το σκοπό αυτό. 

2. Με τον έλεγχο της τήρησης των νόμων διαφήμισης ώ¬ 
στε ν’ αποφεύγεται η ρύπανση. 

3. Με τον έλεγχο και επιβολή κυρώσεων, σύμφωνα με 
τις κείμενες διατάξεις και τις αποφάσεις του Δημοτικού 
Συμβουλίου και του Δημάρχου. 

4. Με τον έλεγχο για τη στάθμευση και την κυκλοφορία 
κάθε οχήματος, σύμφωνα με τις ισχύουσες διατάξεις και 
την τήρηση των νόμων και των ειδικών αστυνομικών δια¬ 
τάξεων που αφορούν την κυκλοφορία και τη στάθμευση 
των οχημάτων. 

5. Μετην τήρηση των νόμων και διατάξεων που ισχύουν 
για την ανοικοδόμηση, με τον έλεγχο των αδειών των α- 
ναγειρομένων οικοδομών και κάθε κατηγορίας κτισμά- 
των, την περίφραξη ή περιτοίχιση οικοπέδων στην εφαρ¬ 
μογή του Γ.Ο.Κ, υποδεικνύοντας στις αρμόδιες υπηρε¬ 
σίες την κατεδάφιση των επικινδύνων κτιρίων και την 
παρακολούθηση της εφαρμογής των διατάξεων για την 
κατάληψη πεζοδρομίων με οικοδομικά υλικά και εισηγεί- 
ται στις αρμόδιες υπηρεσίες την επιβολή κυρώσεων κατά 
των παραβατών. 

Γιατην άσκηση της αρμοδιότητας αυτής, το προσωπικό 
της Ειδικής Υπηρεσίας έχει δικαίωμα να εισέρχεται στις 
αυλές, στις αναγειρόμενες οικοδομές και κάθε είδους κτί- 
σμα. 

6. Με τον έλεγχο της αποχέτευσης που ειδικότερα πε¬ 
ριλαμβάνει την τήρηση και εφαρμογή των διατάξεων και 
των κανονισμών για τη σωστή λειτουργία του δικτύου α¬ 


ποχέτευσης με σκοπό την αποφυγή της ρύπανσης, την 
παρεμπόδιση επιχωμάτωσης ή δόμησης της φυσικής 
ροής των χειμάρων, ρεμμάτων κλπ, τον έλεγχο των υδά- 
των που χύνονται στους χειμάρους και στα ρέμματα για 
να μην περιέχουν λύμματα βιομηχανιών, βιοτεχνιών, επι¬ 
χειρήσεων ή οικιών, τον έλεγχο για παράνομες συνδέσεις 
των ακινήτων με υδροφόρους αγωγούς ή αγωγούς ακκα- 
θάρτων ή βρόχινων υδάτων, καθώς και τις παράνομες ε¬ 
πεκτάσεις τους. 

Γ ια τον έλεγχο αυτό το προσωπικό της ειδικής αυτής υ¬ 
πηρεσίας δικαιούται να εισέρχεται σε αυλές και οικήματα 
κάθε είδους, σύμφωνα με τις ισχύουσες διατάξεις. 

7. Μετον έλεγχο γιατη μόλυνση του περιβάλλοντος που 
επεκτείνεται σε κάθε πηγή και αιτία παροδική ή νόμιμη 
που προκαλεί ρύπανση ή μόλυνση στο φυσικό περιβάλ¬ 
λον από κάθε είδους οχήματα. 

Στον έλεγχο υπάγονται και οι εστίες καύσης κάθε κατη¬ 
γορίας κτιρίων (οικίες, ξενοδοχεία, καταστήματα, νοσο¬ 
κομεία, βιοτεχνίες, βιομηχανίες κλπ), όπως η ηχορύπαν- 
ση. 

Ο έλεγχος για την μόλυνση του περιβάλλοντος περι¬ 
λαμβάνει και τη ρύπανση από οσμές, από εγκατάλειψη 
στερεών αντικειμένων ή υπολειμμάτων σε δημόσιους ή ι¬ 
διωτικούς χώρους που δημιουργούνται από κάθε είδους 
δραστηριότητα. 

8. Με την προστασία του υπόγειου υδάτινου δυναμικού 
που περιλαμβάνει και τον έλεγχο για την πρόληψη παρά¬ 
νομου ανοίγματος πηγαδιών και εκτέλεση γεωτρήσεων, 
τον έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδάτινου δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσης του και την προστασία α¬ 
πό την ρύπανση και τη μόλυνση των υπόγειων υδάτων. 

9. Το προσωπικό της Ειδικής Υπηρεσίας θατηρεί αρχείο 
παραλαβής και θα πρέπει ν’ αντιμετωπίζει με ευγένεια και 
σεβασμό τους πολίτες. 

10. Το προσωπικό της Ειδικής Υπηρεσίας μπορεί να ερ¬ 
γάζεται σε πρωινή ή απογευματινή ή νυχτερινή βάρδια τις 
καθημερινές ή τις αργίες, ανάλογα με τις ανάγκες της υ¬ 
πηρεσίας. 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

20. ΓΡΑΦΕΙΟ ΔΙΕΥΘΥΝΤΗ 

Ο διευθυντής διοικητικών υπηρεσιών είναι ο διοικητικός 
σύμβουλος διοικήσεως του Δήμου και συνεργάζεται α¬ 
πευθείας με το Δήμαρχο, όταν είναι αναγκαίο. 

Προΐοταται, ελέγχει και παρακολουθεί την εύρρυθμη 
λειτουργία των τμημάτων, γραφείων και υπηρεσιών που 
ανήκουν στην διεύθυνση. 

Συντονίζει τις ενέργειες των τμημάτων και επιμελείται 
γιατην εφαρμογή των νόμων, διαταγμάτων, αποφάσεων, 
εγκυκλίων, κανονισμών κλπ. 

Μελετά τα γενικώτερα θέματα του Δήμου και δίνει τις 
κατευθυντή ριες γραμμές στους τμηματάρχες και προϊ¬ 
σταμένους των υπηρεσιών του. 

Θεωρεί όλα τα έγγραφα που συντάσσονται από τις διά¬ 
φορες υπηρεσίες της διεύθυνσης με μονογραφή, πριν υ¬ 
πογράψει ο Δήμαρχος. 

Εισηγείται τα μέτρα που επιβάλλονται για την καλύτερη 
λειτουργία των υπηρεσιών της δ/νσης. 

Αποσφραγίζει και θεωρεί την τακτική (κοινή) και εμπι- 
στευτική αλληλογραφία που απευθύνεται στο Δήμο. 

Παρακολουθεί τη νομοθεσία και νομολογία και ενημε¬ 
ρώνει σχετικά της υπηρεσίες. 

Τηρεί βιβλιοδέτημένη σειρά της Εφημερίδας της 
Κυβερνήσεως και φροντίζει για τον πλουτισμό της δημο¬ 
τικής βιβλιοθήκης με νομικά βιβλία και επιστημονικά συγ¬ 
γράμματα. 

Καταρτίζει σε συνεργασία με το διοικητικό τμήμα και υ¬ 
ποβάλλει στο δημοτικό συμβούλιο την ετήσια λογοδοσία 
του Δημάρχου, όπως αυτή προβλέπεται από τη σχετική 
νομοθεσία. 

Συνεργάζεται με τους διευθυντές των υπηρεσιών και 
τους τμηματάρχες της παραπάνω διοίκησης όταν είναι α¬ 
ναγκαίο. 

Εγκρίνει την έκδοση αντιγράφων, φωτοαντιγράφων α¬ 
πό το αρχείο του Δήμου στους ενδιαφερομένους και επι¬ 
κυρώνει αντίγραφα και φωτοαντίγραφα διαφόρων εγ¬ 
γράφων που προσκομίζουν οι πολίτες, σύμφωνα με το 
Ν. 1599/86. 

Γενικά ασκεί τις αρμοδιότητες που απορρέουν από τον 
κώδικα καταστάσεως δημοτικών και κοινοτικών υπαλλή¬ 
λων. 

21. ΤΜΗΜΑ ΔΙΟΙΚΗΤΙΚΩΝ ΟΡΓΑΝΩΝ 

Ο Προϊστάμενος επιβλέπει και καθοδηγεί τους Υπαλ¬ 
λήλους του τμήματος και επιμελείται όλων των θεμάτων 
Διοικητικού περιεχομένου. 

Παραλαμβάνει από το γενικό πρωτόκολλο την αλληλο¬ 
γραφία που αφορά το τμήμα και την μοιράζει σε κάθε αρ¬ 
μόδιο . 

Τηρεί μητρώο και αρχείο όλων των Δημάρχων και 
Δημοτικών Συμβούλων. 

Εισηγείται στο Δημοτικό Συμβούλιο τα θέματα που α¬ 
φορούν το τμήμα του . 

211 .ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ 

Παραλαμβάνει από τα τμήματα μέσω του γραφείου 
πρωτοκόλλου διεκπεραίωσης και αρχείου, τις ολοκληρω¬ 
μένες εισηγήσεις των θεμάτων του Δημοτικού Συμβου¬ 
λίου με όλα τα συνοδεύοντα αυτές δικαιολογητικά, τις ο¬ 
ποίες και θέτει υπόψη του Προέδρου γιά τη σύνταξη της 
ημερήσιας διάταξης κάθε συνεδρίασης. 

Γράφει και διανέμει την ημερήσια διάταξη των συνε¬ 
δριάσεων του Δημοτικού Συμβουλίου με τις σχετικές δια¬ 
τάξεις της νομοθεσίας περί Δήμων και Κοινοτήτων. 

Τηρεί αρχείο των πρακτικών των συνεδριάσεων του 
Δημοτικού Συμβουλίου, φροντίζει γιά τη σύνταξη και δα¬ 
κτυλογράφηση και την διεκπεραίωση των αποφάσεων 
του Δ.Σ., την καταχώρησή τους αντίστοιχα στα επίσημα 
βιβλία, καθώς και γιά τη δημοσίευσή τους όπως ο Νόμος 
ορίζει. 

Φροντίζει γιά την υποβολή αντιγράφων των λαμβανομέ- 
νων αποφάσεων όποιες και όπως ορίζει ο Νόμος στην αρ¬ 
μόδια γιά τον έλεγχό τους διοικητική αρχή. 

Ενεργεί γιά την κοινοποίηση στις διευθύνσεις και στα 
τμήματα του Δήμου γιά εκτέλεση των πράξεων του 
Δημοτικού Συμβουλίου. 

Διαβιβάζει προς τις διάφορες επιτροπές ή όπου αλλού 
ορίζεται τις υποθέσεις που παραπέμπονται από τον 
Δήμαρχο, το Δημοτικό Συμβούλιο, συγκεντρώνει τις γνω¬ 
μοδοτήσεις αυτών, τις οποίες και παραδίδει έγκαιρα στον 
εκπρόσωπο του εντολέα Πρόεδρο του Δημοτικού 
Συμβουλίου, γιά την εισαγωγή στο Σώμα γιά συζήτηση, ό- 
ποτε είναι καιρός ή τη λήψη από το Δήμαρχο σχετικής α¬ 
πόφασης . 

Τηρεί ευρετήριο των λαμβανομένων αποφάσεων 
(Δημοτικού Συμβουλίου) και των σχετικών γνωμοδοτικών 
εγγράφων της Διοικητικής Αρχής . 


Τηρεί αρχείο και ευρετήριο των γνωμοδοτήσεων των 
διαφόρων Δημοτικών Επιτροπών. 

Τηρεί πρωτόκολλο των ερωτήσεων και επερωτήσεων 
που υποβάλλονται στο Δημοτικό Συμβούλιο και φροντίζει 
γιάτηντεκμηριωμένη απάντηση της αρμόδιας Υπηρεσίας 
που υποβάλλει στο Δήμαρχο . 

Διεξάγει κάθε άλλη εργασία η οποία αφορά τη λειτουρ¬ 
γία του Δημοτικού Συμβουλίου. 

Συντάσσει τις εισηγήσεις του γραφείου προς το 
Δημοτικό Συμβούλιο και ενεργεί ότι ανατίθεται σε αυτό α¬ 
πό τη Διοίκηση. 

Διενεργεί της δημοσιεύσεις, τοιχοκολλήσεις των απο¬ 
φάσεων του Δημοτικού Συμβουλίου. 

212.ΓΡΑΦΕΙΟ ΔΗΜΑΡΧΙΑΚΗΣ ΕΠΙΤΡΟΠΗΣ ΚΑΙ ΛΟΙ¬ 
ΠΩΝ ΕΠΙΤΡΟΠΩΝ 

Παραλαμβάνει από τα τμήματα μέσω του γραφείου 
πρωτοκόλλου, διεκπεραίωσης και αρχείου της ολοκλη¬ 
ρωμένες εισηγήσεις των θεμάτων της Δημαρχιακής 
Επιτροπής με όλα τα συνοδεύοντα αυτές δικαιολογητικά, 
τις οποίες και θέτει υπόψη του Προέδρου γιά τη σύνταξη 
της ημερήσιας διάταξης κάθε συνεδρίασης . 

Γ ράφει και διανέμει την ημερήσια διάταξη των συνε¬ 
δριάσεων της Δημαρχιακής Επιτροπής, σύμφωνα με τις 
σχετικές διατάξεις της νομοθεσίας περί Δήμων και 
Κοινοτήτων. 

Τηρεί αρχείο των πρακτικών των συνεδριάσεων της 
Δημαρχιακής Επιτροπής, φροντίζει γιά τη σύνταξη, τη δα¬ 
κτυλογράφηση και τη διεκπεραίωση των αποφάσεων της 
Δ.Ε., την καταχώρησή τους στα αντίστοιχα επίσημα βι¬ 
βλία, καθώς καιτη δημοσίευσή τους, όπως ο Νόμος ορί¬ 
ζει. 

Φροντίζει γιά την υποβολή αντιγράφων των λαμβανομε- 
νων αποφάσεων, όποιες και όπως ο Νόμος στην αρμόδια 
γιά τον έλεγχό τους Διοικητική Αρχή . 

Ενεργεί γιά την κοινοποίηση στις Διευθύνσεις και στα 
τμήματα του Δήμου γιά εκτέλεση των πράξεων της 
Δημαρχιακής Επιτροπής. 

Διαβιβάζει προς τις διάφοες επιτροπές ή όπου αλλού ο¬ 
ρίζεται, τις υποθέσεις που παραπέμπονται από το Δή¬ 
μαρχο, την Δ.Ε. συγκεντρώνει τις γνωμοδοτήσεις αυτών, 
τις οποίες και παραδίδει έγκαιρα στον εκπρόσωπο του ε¬ 
ντολέα Πρόεδρο ή τον Δήμαρχο, ανάλογα με την εισαγω¬ 
γή στο Σώμα γιά συζήτηση όποτε είναι καιρός ή τη λήψη 
από το Δήμαρχο σχετικής απόφασης. 

Τηρεί ευρετήριο των λαμβανομένων αποφάσεων 
(Δημαρχιακής Επιτροπής) και των σχετικών γνωμοδοτι¬ 
κών εγγράφων της Διοικητικής Αρχής. 

Τηρεί αρχείο και ευρετήριο των γνωμοδοτήσεων του 
διαφόρων Δημοτικών Επιτροπών. 

Τηρεί πρωτόκολλο των ερωτήσεων και επερωτήσεων 
που υποβάλλονται στην Δ.Ε. και φροντίζει γιά την τεκμη¬ 
ριωμένη απάντηση της αρμόδιας υπηρεσίας που υποβάλ¬ 
λει στο Δήμαρχο. 

Διεξάγει κάθε άλλη εργασία η οποία αφορά τη λειτουρ¬ 
γία της Δημαρχικής Επιτροπής. 

Συντάσσει με τη βοήθεια και συνεργασία του τμήματος 
Δημοτικής Κατάστασης τους καταλόγους με αλφαβητική 
σειρά των κατοίκων κάθε συνοικίας . 

Ενεργεί κάθε τι που εξυπηρετεί και προάγει τη λειτουρ¬ 
γική σύνδεση του Δήμου με τα Συνοικιακά Συμβούλια, 
τους συνδικαλιστικούς φορείς, συλλόγους κλπ. 

22. ΤΜΗΜΑ ΔΙΟΙΚΗΤΙΚΟ 

Ο προϊστάμενος επιβλέπει και καθοδηγεί τους υπαλλή- 



17440 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λους του τμήματος, επιμελείται όλων των θεμάτων διοι¬ 
κητικού περιεχομένου. 

Παραλαμβάνει από το γενικό πρωτόκολλο την αλληλο¬ 
γραφία που αφορά το τμήμα και τη μοιράζει σε κάθε αρ¬ 
μόδιο. 

Τηρεί μητρώο και αρχείο όλων των Δημάρχων και 
Δημοτικών Συμβούλων, ως επίσης και φάκελλο καθορι¬ 
σμού των ορίων του Δήμου. 

Συγκεντρώνει, παρακολουθεί και κοινοποιεί σπς αρμό¬ 
διες υπηρεσίες του Δήμου τους νόμους, διατάγματα, α¬ 
ποφάσεις, εγκυκλίους κλπ των διαφόρων αρχών και υπη¬ 
ρεσιών και φροντίζει για την υλοποίησή τους. 

Εισηγείται στο Δημοτικό Συμβούλιο όλα τα θέματα που 
αφορούν το τμήμα του. 

Συντονίζει τις ενεργειες για την άριστη διεξαγωγή των 
εκλογών και είναι υπεύθυνος για το εκλογικό υλικό. 

Τηρεί φάκελλο καθορισμού ορίων του Δήμου. 

221. ΓΡΑΦΕΙΟ ΠΡΩΤΟΚΟΛΛΟΥ-ΔΙΕΚΠΕΡΑΙΩΣΗΣ ΚΑΙ 
ΑΡΧΕΙΟΥ 

Φροντίζει για την παραλαβή, πρωτοκόλληση, συσχέτι- 
ση και διεκπεραίωση όλων των εισερχομένων εγγράφων 
τα οποία και διανέμει στις υπηρεσίες του Δήμου, καθώς 
και των εξερχομενων. 

Τηρεί όλα τα κατα νόμο σχετικά βιβλία. 

Αναλαμβάνει την επίδοση στους δημότες ή στις διάφο¬ 
ρες αρχές έγγραφων που διαβιβάζονται στο Δήμο από 
άλλες δημόσιες υπηρεσίες ή δημοτικές αρχές. 

Διενεργεί τις δημοσιεύσεις, τοιχοκολλήσεις των απο¬ 
φάσεων του Δημοτικού Συμβουλίου, επιτροπών, καθώς 
και των ανακοινώσεων και των διακηρύξεων του Δήμου 
και των αρχών που διαβιβάζονται στο Δήμο για το σκοπό 
αυτό. 

Τηρεί το αρχείο αποφάσεων Δημάρχου. 

Τηρεί το γενικό αρχείο του Δήμου, εκδίδει τα αντίγραφα 
των εγγράφων στοιχείων που υπάρχουν σε αυτό, ύστερα 
από έγκριση του διευθυντή και φροντίζει για την εκκαθά¬ 
ρισή του. σύμφωνα με τις σχετικές αποφάσεις. 

Φυλάσσει και συντηρεί τα δημοτικά έγγραφα όλων των 
υπηρεσιών και είναι υπεύθυνο για τη σωστή αρχειοθέτη¬ 
ση τους. 

Εκδίδει στοιχεία που κάθε φορά ζητούνται από τις διά¬ 
φορες υπηρεσίες του Δήμου. 

Τηρεί τη βιβλιοθήκη της δ/νσης δ/κών υπ/σιών και το 
σχετικό βιβλίο ευρετήριο των βιβλίων, συγγραμμάτων 
κλπ που υπάρχουν σ' αυτή. 

222. ΓΡΑΦΕΙΟ ΕΚΔΟΣΗΣ ΑΔΕΙΩΝ ΚΑΤΑΣΤΗΜΑΤΩΝ 
Παραλαμβανει τα απαιτούμενα δικαιολογητικά για την 

έκδοση αδειών καταστημάτων υγειονομικού ενδιαφέρο¬ 
ντος. 

Εγκρίνει τα θέματα που αφορούν την αρμοδιότητά του 
στο Δημοτικό Συμβούλιο και τη Δημαρχιακή Εππροπή. 
Εκδίδει τις εγκεκριμένες άδειες. 

Τηρεί αρχείο με τους σχετικούς φακέλλους. 

Εκτελει κάθε άλλη εργασία που έχει σχέση με το αντι¬ 
κείμενο αυτό. 

223. ΓΡΑΦΕΙΟ ΤΗΛΕΦΩΝΙΚΟΥ ΚΕΝΤΡΟΥ-ΚΛΗΤΗΡΩΝ 
ΚΑΙ ΠΛΗΡΟΦΟΡΙΩΝ 

Ασχολειται με την καλή λειτουργία των τηλεφωνικών 
συνδέσεων με τις υπηρεσίες του Δήμου. 

Ελεγχει την καλή τους κατάσταση και αναφέρει άμεσα 
κάθε πρόβλημα που παρουσιάζεται. 

Οι κλητήρες οφείλουν να βρίσκονται σε ορισμένο χώρο 


πάντα και να αναλαμβάνουν άμεσα όποια εργασία τους α¬ 
νατεθεί από το Δήμαρχο ή τον προϊστάμενό τους. 

Να επιμελούνται της καλής λειτουργίας του δημοτικού 
καταστήματος και ν' αναφέρουν οποιοδήποτε λειτουργι¬ 
κό πρόβλημα στον προϊστάμενό τους. 

224 ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ ΚΑΙ ΔΗΜΟΤΙΚΩΝ 
ΕΠΙΧΕΙΡΗΣΕΩΝ 

Ενεργεί καθετί που προάγει τη λειτουργική σύνδεση 
των νομικών προσώπων με το Δήμο, τη σύνδεσή τους με 
τα συνοικιακά συμβούλια και όλους τους άλλους φορείς 
που έχουν σχέση με την δραστηριότητά τους (πρόγραμ¬ 
μα προμηθειών και εκτελεστέων έργων, προϋπολογισμός 
και λογοδοσία). 

Συντάσσει περιοδικά εκθέσεις ενεημέρωσης προς το 
Δήμαρχο για τη δράση τους και φροντίζει για τον έγκαιρο 
προγραμματισμό και απολογισμό των δραστηριοτήτων 
τους προς το Δημοτικό Συμβούλιο. 

Είναι υπεύθυνο για τη σύνταξη των εισηγήσεων των θε¬ 
μάτων αρμοδιότητάς του προς το Δημοτικό Συμβούλιο ή 
τη Δημαρχιακή Επιτροπή πριν περιληφθούν στην ημερή¬ 
σια διαταξη. 

Παραλαμβάνει τις αποφάσεις των δημοτικών επιχειρή¬ 
σεων και τις εισάγει στο Δημοτικό Συμβούλιο. 

Εισηγείται κάθε θέμα που αιοορα τις δημοτικές επιχει¬ 
ρήσεις και διεξάγει την αλληλογραφία με αυτές, τηρώ¬ 
ντας σχετικούς φακέλλους. 

225. ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ 

Τηρεί και ενημερώνει ατομικούς και οικογενειακούς φα¬ 
κέλλους για κάθε άτομο της περιοχής που αντιμετωπίζει 
ατομικά και οικογενειακά προβλήματα και έχε: ανακγκη ι¬ 
διαίτερης φροντίδας. 

Προσοέρει βοήθεια στην προσπάθεια επίλυσής τους σε 
συνεργασία με αρμόδιες υπηρεσίες. 

Οργανώνει και συντονίζει ομάδες υποστηριίης και θε¬ 
ραπείας για δικές κατηγορίες δημοτών. 

Εχει την ευθύνη κάθε τομέα άσκησης κοινωνικής πολι¬ 
τικής απο το Δήμο και τα νομικά πρόσωπα. 

Συμμετέχει στην οργάνωση εκδηλώσεων που έχουν 
σκοπό τη ν ευαισθητοποιηση και ενημέρωση των κατοίκων 
σε θέματα κοινωνικού προβληματισμού. 

Εκπροσωπείτο Δήμο ενώπιον δικαστικών και άλλων αρ¬ 
χών για θέματα δημοτών και γενικώτερα θέματα κοινωνι¬ 
κής παρέμβασης του Δήμου. 

Συμμετέχει στην εκπόνηση και την υλοποίηση προ¬ 
γραμμάτων κοινοτικής ανάπτυξης και κοινωνικού σχεδια- 
σμου που εφαρμόζονται από το Δήμο. 

Συγκεντρώνει στατιστικά στοιχεία που βοηθούν στην 
διαμόρφωση της κοινωνικής πολιτικής του Δήμου και την 
ενημέρωση αρμοδίων φορέων, 

226. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Με επικεφαλή το νομικο σύμβουλο του Δήμου, παρακο¬ 
λουθεί και διεκπεραιώνει όλες τις δικαστικές δημοτικές υ¬ 
ποθέσεις ή τις υποθέσεις που απαιτούν για τη στήριξή 
τους, νομική κάλυψη. 

Έχει διοικητική εξάρτηση μόνο απο το Δήμαρχο και σε 
περίπτωση απουσίαςτου αποτο νόμιμο αναπληρωτή του. 

Τηρεί εντόςτου γραφείου του Δήμου ειδικό λεπτομερές 
αρχείο με τους φακέλλους όλων των υποθέσεων που χει¬ 
ρίζεται και κάθε εγγράφου που διαβιβάζεται σ’ αυτή. 

Συντάσσει τα σχέδια όλωντων πράξεων συμφωνίας που 
ενεργεί ο Δήμος με οποιαδήποτε πρόσωπα, φυσικά ή νο¬ 
μικά που αναφέρονται σε πωλήσεις, μισθώσεις και εκμι- 

σθώσεις και επεξεργάζεται σε τελική φάση τα, από τις άλ¬ 
λες υπηρεσίες του Δήμου, συντασσόμενα σχέδια γιά τις 
περιπτώσεις αρμοδιότητάς τους. 

Ερευνά και ενεργεί για κάθε υπόθεση που αφορά την ε¬ 
ξυπηρέτηση των συμφερόντων του Δήμου. 

Γνωμοδοτεί για κάθε νομικό θέμα, που τυχόν παρουσια¬ 
στεί στη λειτουργία των υπηρεσιώντου Δήμου, ύστερα α¬ 
πό ερώτημα που του υποβάλλει ο Δήμαρχος. 

Εκτελεί κάθε άλλη εργασία που του ανατίθεται από το 
Δήμαρχο. 

227. ΓΡΑΦΕΙΟ ΕΚΠΑΙΔΕΥΣΗΣ 

Για το Γ ραφείο εκπαίδευσης ισχύουν κάθε φορά νόμοι, 
εγκύκλιοι και αποφάσεις που ρυθμίζουν τις σχέσεις του 
Δήμου με την πρωτοβάθμια και δευτεροβάθμια εκπαίδευ¬ 
ση, καθώς και ότι άλλα ανατίθεται από το Δήμαρχο. 

Έχει την γραμματειακή υποστήριξη της δημοτικής επι¬ 
τροπής παιδείας και συντονίζει τις τοπικές επιτροπές παι¬ 
δείας στις σχέσεις τους με το Δήμο. 

Φροντίζει για την ίδρυση, οργάνωση και λειτουργία παι¬ 
δικών και βρειοικών σταθμών και παιδικών εξοχών και κα¬ 
τασκηνώσεων μαθητικής βιβλιοθήκης και γενικά ότι αφό¬ 
ρα τα παιδιά. 

Συνεργάζεται με τις σχολικές επιτροπές, τους συλλό¬ 
γους γονέων και κηδεμόνων για την ενίσχυση των σχολεί¬ 
ων. υλικά και ηθικά για την προώθηση των προβλημάτων 
της εκπαίδευσης. 

22. ΤΜΗΜΑ ΠΡΟΣΩΠΙΚΟΥ 

Ο προϊστάμενος του τμήματος επιμελείται για την ε¬ 
φαρμογή της εργατικής, φορολογικής και ασφαλιστικής 
νομοθεσίας και γενικά περί της καταστάσεωςτου προσω¬ 
πικού. 

Επιβλέπει και καθοδηγεί τους υπαλλήλους του τμήμα¬ 
τος για όλα τα θέματα που αφορούν τα αντίστοιχα γρα¬ 
φεία. 

Παραλαμβάνει από το γενικό πρωτόκολλο την αλληλο¬ 
γραφία του τμήματος και την αναθέτει για διεκπεραίωση 
στον κάθε αρμόδιο υπάλληλο. 

Σε συνεργασία με τους δ/ντές και τους πρ/νους των 
υπ/σιών ελέγχει την τήρηση παρουσίας, καθώς και τις κα¬ 
νονικές. αναρρωτικές άδειες, ρεπό κλπ. 

Καταρτίζει στατιστικούς πίνακες και άλλα στοιχεία του 
τμήματος για τον προϋπολογισμό του Δήμου. 

231. ΓΡΑΦΕΙΟ ΠΡΟΣΩΠΙΚΟΥ ΔΗΜΟΣΙΟΥ ΔΙΚΑΙΟΥ 

232 ΓΡΑΦΕΙΟ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ 

Το καθένα θεχωριστό γραφείο φροντίζει για την εφαρ¬ 
μογή των διατάξεων των νόμων και προεδρικών διαταγ- 
ιιατων και γενικά περί της κσταστασεως του προσωπικού 
του Δήμου. 

Είναι υπεύθυνο για τη σύνταξη των εισηγήσεων των θε¬ 
μάτων αρμοδιότητάς του προς το Δημοτικό Συμβούλιο 
και τη Δημαρχιακή Επιτροπή πριν αυτά περιληφθούν στην 
ημερήσια διάταξη, καθώς και των αποφάσεων Δημάρχου 
που αναγονται στην αρμοδιότητα του. 

Εισηγείται. καταρτίζει και εκτελεί τις αποφάσεις της δι¬ 
οίκησης και τη σχετική αλληλογραφία περί διορισμών, 
προαγωγών, απολύσεων, αποδοχής παραιτήσεων, μετα¬ 
θέσεων. τοποθετήσεων, επιλογή προϊσταμένων οργανι¬ 
κών μονάδων, πειθαρχικού δικαίου, χορηγήσεων αναρ- 
ρωτικών και κανονικών αδειών, παροχής κάθε μισθολογι- 
κης προσαύξησης κλπ του προσωπικού του Δήμου που 
συνδέεται μαζί του με σχέση εργασίας δημοσίου και ιδιω¬ 
τικού δίκαιου. 


Συγκροτεί τους προβλεπόμενους από το Νόμο ατομι¬ 
κούς υπηρεσιακούς φακέλλους ή μητρώα των υπαλλή¬ 
λων και ενημερώνει αυτούς με τα σχετικά έγγραφα στοι¬ 
χεία που συγκεντρώνονται για το σκοπό αυτό. 

Επιμελείται της σύνταξης και της τήρησης σε αρχείο 
των συλλογικών συμβάσεων εργασίας του, με σχέση ερ¬ 
γασίας αορίστου χρόνου, προσωπικού και του εποχιακού 
προσωπικού. 

Συντάσσει τα παραστατικά στοιχεία που έχουν σχέση 
με την μισθοδοσία του προσ/κού όλων των κατηγοριών 
του Δήμου και εκδίδει τις σχετικές καταστάσεις μισθοδο¬ 
σίας, μέσω του Η/Υ τις οποίες και διαβιβάζει στο γραφείο 
Λογιστηρίου για έλεγχο και έκδοση χρηματικών ενταλμά¬ 
των πληρωμής. 

Εκδίδει τις ετήσιες βεβαιώσεις αποδοχών όλων των ερ¬ 
γαζομένων για την οικονομική χρήση της φορολογίας ει¬ 
σοδήματος και φροντίζει γιατην αποστολή αυτών προς το 
ΚΕΠΥΟ. 

Επιμελείται για την πληρωμή της μισθοδοσίας του 
προσ/κού, μέσω της, συνεργαζόμενης με το Δήμομ, τρά¬ 
πεζας, 

Υπολογίζει, μέσω Η/Υ, τις εισφορές των ασφαλιζομένων 
στο ΙΚΑ και λοιπά ταμεία και φροντίζει για την έκδοση των 
ατομικών δελτίων εισφορών. 

Ελέγχει τις κάρτες παρουσίας του προσ/κού και την τή¬ 
ρηση του ωραρίου εργασίας, σύμφωνα με τις κείμενες 
διατάξεις και αποφάσεις του Δημάρχου, καθώς και την 
προστασία και διευκόλυνση των εργαζο μένων με οικογε¬ 
νειακές υποχρεώσεις. 

Καταρτίζει τα τριμηνιαία στατιστικά στοιχεία του 
προσ/κού και την αποστολή τους στην περι/κή δ/ση. 

Διαχειρίζεται κάθε υπόθεση που σχετίζεται με την απο¬ 
νομή της σύνταξης στο Γ.Λ.Κ και του βοηθήματος του 
ΤΑΔΚΥ στους υπαλλήλους του Δήμου που εξέρχονται α¬ 
πό την υπηρεσία. 

Έχει αρχείο συνταξιούχων. 

Φροντίζει για την καλή λειτουργία των προγραμμάτων 
και μηχανημάτων Η/Υ, την τηρηση μηχανογραφημένων 
αρχείων και τη διατήρηση αυτών και γενικά ότι αφορά τη 
σωστή λειτουργία του τμήματος 

24. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 
Φροντίζει ειδικώτερα γιατην εφαρμογή της νομοθεσίας 
που διέπει την σύνταξη και τήρηση του Μητρώου Αρρέ- 
νων, του Δημοτολογίου και του Ληξιαρχείου. 

Ενεργεί για την εφαρμογή των υποχρεώσεων που α¬ 
πορρέουν από τη Νομαρχία περί στρατολογίας. 

Εποπτεύει την διεξαγωγή εργασίας σύνταξης των εκλο¬ 
γικών καταλόγων του Δήμου και έκδοσης των εκλογικών 
βιβλιαρίων των δημοτών, όπως ορίζεται κάθε φορά από 
την ισχύουσα εκλογική νομοθεσία. 

Μελετά και εισηγείται τη λήψη μέτρων για την ενημέρω¬ 
ση και διευκόλυνση των κατοίκων του Δήμου να γίνουν δη¬ 
μότες και εκλογείς του. 

Επιμελείται την εκτέλεση όλωντων νόμων σχετικά με τη 
διεξαγωγή των Βουλευτικών, Δημοτικών. Νομαρχιακών 
και λοιπών εκλογών. 

241. ΓΡΑΦΕΙΟ ΔΗΜΟΤΟΛΟΓΙΟΥ, ΙΘΑΓΕΝΕΙΑΣ ΚΑΙ Ε¬ 
ΚΛΟΓΩΝ 

Ενεργεί κάθε υπηρεσία που σχετίζεται με την εγγραφή 
των δημοτών στα Δημοτολόγια και την απόκτηση της ελ¬ 
ληνικής ιθαγένειας από ξένους υπηκόους. 

Καταρτίζει και τηρεί βιβλία δημοτολογίου. 

Μεριμνά για την εφαρμογή των διατάξεων της ισχύου- 

σας νομοθεσίας περί δημοτών και των νόμων περί ελληνι¬ 
κής ιθαγένειας. 

Συντάσσει τις απαιτούμενες πράξεις για τις εγγραφές 
και μεταβολές στα δημοτολόγια και ενεργεί για την υπο¬ 
βολή τους στη Νομαρχία για έγκριση, καθώς και για την 
κοινοποίηση αυτών όπου και όπως ο νόμος ορίζει. 

Συγκροτεί, συμπληρώνει και τηρεί τους φακέλλουςτων 
γραμμαντων οικογενειών στο δημοτολόγιο του Δήμου. 

Εκδίδει από το δημοτολόγιο πιστοποιητικά προσωπικά 
και οικογενειών στο δημοτολόγιο του Δήμου. 

Ενεργεί όλη την αλληλογραφίαπου έχει σχέση με το δη¬ 
μοτολόγιο και εκτελεί κάθε υπηρεσία που ανατίθεται 
στους Δήμους, σχετικά με τους συνταξιούχους δημότες 
γενικά. 

Εκτελεί κάθε εντολή που ανατίθεται στο Δήμο και έχει 
σχέση με την ενεργούμενη κάθε φορά αναθεώρηση των 
εκλογικών καταλόγων. 

Παραλαμβάνει και συμπληρώνει τα δικαιολογητικά για 
την έκδοση ή διόρθωση εκλογικών βιβλιαρίων, τα υπο¬ 
βάλλει αρμοδίως και μετά την επιστροφή τους τα παραδί- 
δει στους δικαιούχους εκλογείς. 

Τηρεί αντίγραφα των εκλογικών καταλόγων για την πα¬ 
ροχή κάθε σχετικής πληροφορίας στους δημότες εκλο¬ 
γείς. 

Εκτελεί κάθε εργασία που έχει σχέση με βουλευτικές ε¬ 
κλογές, δημοτικές, καθώς και λοιπές εκλογές (Ευρω¬ 
εκλογές, Νομαρχιακές κλπ). 

Παρέχει τη βοήθειάτου και συνεργάζεται με το Γ ραφείο 
Δημοτικού Συμβουλίου κλπ γιατη σύνταξη των εκλογικών 
καταλόγων με αλφαβητική σειρά, των κατοίκων κάθε συ¬ 
νοικίας. 

242. ΓΡΑΦΕΙΟ ΜΗΤΡΩΟΥ ΑΡΡΕΝΩΝ ΚΑΙ ΣΤΡΑΤΟΛΟ¬ 
ΓΙΑΣ 

Χειρίζεται όλα τα θέματα που σχετίζονται με την εγγρα¬ 
φή των αρρένων κατοίκων-δημοτών στα τηρούμενα από 
το Δήμο οικεία μητρώα, καθώς και με την στρατολογική 
τους κατάσταση. 

Καταρτίζει και τηρεί και αντίστοιχα βιβλία αλλά και λεξι- 
κογραφικά ευρετήρια των γραμμένων σ' αυτά. 

Συντάσσει τους ετήσιους στρατολογικούς πίνακες και 
ενεργεί για τη δημοσίευση ή επίδοση όλτων των πιστο¬ 
ποιητικών από τα Μητρώα Αρρένων. 

Ενεργεί όλη την αλληλογραφία που έχει σχέση με τα 
Μητρώα Αρρένων. 

Τηρεί το αρχείο των αποφάσεων που εκδίδονται από το 
Υπουργείο και τη Νομαρχία για τις εγγραφές και όλες τις 
άλλες μεταβολές στα Μητρώα Αρρένων. 

Ενεργεί τη διαδικασία που απαιτείται για την εξακρίβω¬ 
ση των αναζητούμενων κάθε φορά στρατευσίμων που εί¬ 
ναι γραμμένοι στα Μητρώα Αρρένωντου Δήμου. 

243. ΓΡΑΦΕΙΟ ΛΗΞΙΑΡΧΕΙΟΥ ΚΑΙ ΣΤΑΤΙΣΤΙΚΗΣ 
Εκτελεί όλα τα καθήκοντα του Δημάρχου ως Ληξιάρχου 

που αναφέρονται στην υπάρχουσα νομοθεσία, συντάσσει 
και υπογράφειτις ληξιαρχικές πράξεις γεννήσεων, βαπτί- 
σεως, γάμων, θανάτων κλπ. 

Τηρεί τα ληξιαρχικά βιβλία που ορίζει ο Νόμος και εκδί¬ 
δει από αυτά με αίτηση των ενδιαφερομένων σχετικά α¬ 
ποσπάσματα και αντίγραφα. 

Φροντίζει για την κοινοποίηση των αντιγράφων στο 
Γραφείο Δημοτολογίου κλπ για να ενημερωθεί με τις με¬ 
ταβολές που έγιναν στην οικογενειακή μερίδα κάθε δημό¬ 
τη. , , , 

Διεξάγει την αλληλογραφία που αφορά το γραφείο και 


έχει όλες τις ευθύνες του Ληξιαρχείου απέναντι στο Νόμο 
και τις προϊστάμενες διοικητικές αρχές. 

Συντάσσει και τακτοποιεί κάθε στοιχείο που αφορά την 
αυξομείωση του πληθυσμού, την υγιεινή, εκπαιδευτική 
κλπ κατάσταση της πόλης. 

Συγκεντρώνει τα απαραίτητα στοιχεία για την σύνταξη 
στατιστικών πινάκων κινήσεωςτου πληθυσμού. 

244. ΓΡΑΦΕΙΟ ΤΕΛΕΣΕΩΣ ΠΟΛΙΤΙΚΩΝ ΓΑΜΩΝ 
Ασχολείται με θέματα που έχουν σχέση με τους πολιτι¬ 
κούς γάμους σε ότι αφορά τοντόπο και το χρόνοτέλεσης 
αυτών, καθώς και ότι άλλο επιβάλλει ο νόμος σχετικά με 
τους πολιτικούς γάμους. 

3. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Είναι αρμόδιο όργανο που με την επιμέλεια και ευθύνη 
του ασκούνται όλες οι αρμοδιότητες του Δήμου που αφο¬ 
ρούν την οικονομική διοίκηση, διαχείρηση και λογιστικό 
του. 

Η οικονομική υπηρεσία εποπτεύει τους τρεις τομείς που 
αυτή διακρίνεται, δηλαδή το Λογιστήριο, Τα Εσοδα και το 
Ταμείο. 

31. ΤΜΗΜΑ ΛΟΓΙΣΤΗΡΙΟΥ-ΕΣΟΔΩΝ 

311. ΓΡΑΦΕΙΟ ΛΟΓΙΣΤΗΡΙΟΥ 

Ασχολείται με κάθε εργασία που αφορά την κατάρτιση 
του προϋπολογισμού. 

Μελετά και εισηγείταιτην αναμόρφωση του προϋπολο¬ 
γισμού με την εγγραφή νέων εσόδων και χορήγηση ανα¬ 
πληρωματικών και εκτάκτων πιστώσεων. 

Συγκεντρώνει τις στατιστικές πληροφορίες και δεδομέ¬ 
να που είναι χρήσιμα για την πρόβλεψη του προϋπολογι¬ 
σμού. 

Εισηγείται μέτρα για την μείωση των δαπανών και την 
αύξηση των εσόδων. 

Μελετά και εισηγείται για κάθε απόφαση και οικονομική 
σύμβαση από τις οποίες επηρεάζεται ο προϋπολογισμός 
Παρακολουθεί τις συμβάσεις από τις οποίες προβλέπε- 
ται η συμμετοχή του Δήμου στα κέρδη διαφόρων επιχει¬ 
ρήσεων και εκμεταλλεύσεων. 

Τηρείτο βιβλία του λογιστηρίου που προβλέπονται από 
το νόμο για την εκτέλεση του προϋπολογισμού και την κί¬ 
νηση του δημοτικού χρέους. 

Ενεργεί για την, σύμφωνα μετο νόμο, εκκαθάριση και ε¬ 
ντολή των εξόδων του Δήμου. 

Εκδίδει τις καταλογιστικές αποφάσεις για ελλείμματα 
γενικώς που παρουσιάζονται στο Δήμο ή για ζημιές από 
άλλες αιτίες. 

Ελέγχει τη νομιμότητα και την πληρότητα των δικαιολο- 
γητικών και των παραστατικών στοιχείων γενικά κάθε δα¬ 
πάνης καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής τα οποία με την υπογραφή τους από τον προϊστά¬ 
μενο του τμήματος και από τα άλλα όργανα του Δήμου 
προωθούνται για εξόφληση από τον Ταμία. 

312. ΓΡΑΦΕΙΟ ΕΣΟΔΩΝ 

Μελετά κάθε θέμα που αφοράτην ανάπτυξη και βελτίω¬ 
ση των εσόδων του Δήμου. 

Εισηγείται και ενεργεί, σύμφωνα μετο νόμο για την επι¬ 
βολή των δημοτικών φόρων-τελών-δικαιωμάτων-εισφο 
ρών κλπ εσόδων για τη διαμόρφωση των κανονισμών επι¬ 
βολής τους. 

Ασχολείται με την ανεύρεση της φορολογητέας ύλης 
και την βελτίωση της απόδοσης των εσόδων. 

Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικού εσόδου, την έγκαιρη σύνταξη βεβαι¬ 
ωτικών καταλόγων και την αποστολή τους στον Ταμία για 
είσπραξη. 

Παρακολουθεί την απόδοση στο Δήμο των εσόδων από 
τους ΚΑΠ τα συνεισπραττόμενα τέλη και φόρους από 
ΔΕΗ και κάθε άλλο οργανισμό. 

Επιμελείται σύμφωνα με το νόμο την κοινοποίηση των 
κάθε είδους εγγράφων, προσκλήσεων και ειδοποιήσεων 
που αφορούν την βεβαίωση των δημοτικών εσόδων. 

Ενεργεί για την βεβαίωση των οίκοθεν εισπραττομένων 
εσόδων του Δήμου. 

Εκτελεί κάθε προπαρασκευαστική εργασία που αφορά 
την διαγραφή ή επιστροφή αχρεωστήτως εισπραχθέντων 
φόρων, τελών, δικαιωμάτων εισφορών κλπ. 

Εκδίδει βεβαιώσεις και πιστοποιητικά, σύμφωνα με το 
νόμο άδειες πεζοδρομίων κλπ. 

Ενεργεί κάθε προπαρασκευαστική εργασία για την επι¬ 
τροπή συμβιβασμού και την αποστολή των προσφυγών 
στα δικαστήρια, αφού συμπληρώσει το σχετικό ψάκελλο. 

313. ΓΡΑΦΕΙΟ ΠΡΟΜΗΘΕΙΩΝ ΔΗΜΟΤΙΚΗΣ ΠΕΡΙΟΥ¬ 
ΣΙΑΣ ΚΑΙ ΔΙΑΧΕΙΡΙΣΗΣ ΥΛΙΚΟΥ 

- Ενεργεί γιατην εκτέλεση κάθε προμήθειας ειδών που 
είναι αναγκαία στις υπηρεσίες του Δήμου, σύμφωνα μετά 
οσα ορίζονται στο νόμο και στις ειδικές κατά περίπτωση 
αποιοάσειςτου Δημοτικού Συμβουλίου και του Δημάρχου 
και πάντοτε με υπηρεσιακό του σημείωμα. 

- Ενεργεί για τη σύνταξη του προγράμματος προμη¬ 
θειών του επομένου έτους σε συνεργασία με τις άλλες υ¬ 
πηρεσίες του Λήμου. 

- Διενεργεί ολους τους πρόχειρους διαγωνισμούς. 
Παρακολουθεί την κίνηση των τιμών των διαφόρων υλι¬ 
κών και ειδών που προμηθεύεται ο Δήμος. 

- Έχει γνώμη πάνω στις τιμές που επιτυγχάνονται σε' ό¬ 
λες τις προμήθειες αυτές που γίνονται απευθείας από το 
Δήμαρχο είτε ύστερα από δημοπρασία ενώπιον της 
Δημαρχιακής Επιτροπής. 

- Μετά την παραλαβή των αγορασθέντων υλικών από 
το γραφείο διαχείρισης υλικού, συγκεντρώνει όλα τα τι¬ 
μολόγια που εκδίδονται γιαυτά και μετά από έλεγχο των 
πιό πάνω σε αυτά αναγραφομένωνποσοτήτων συντάσσει 
τα οικεία πρωτόκολλα παραλαβής τα οποία διαβιβάζει 
στο γραφείο εκκαθάρισης και εντολής δαπανών για την 
έκδοση των χρηματικών ενταλμάτων πληρωμής. 

- Εισηγείται την εκποίηση του μη χρήσιμου ή την κατα¬ 
στροφή του άχρηστου υλικού, λόγω παλαιότητας και ε¬ 
νεργεί για την τηρηση της σχετικής για το σκοπό αυτό, 
διαδικασίας (σύγκλιση επιτροπών κλπ). 

- Ενεργεί ο.τι ποεπει για τη βεβαίωση της ζημιάς που 
ποοκυπτει απο απώλεια ειδών ή υλικών γενικά σε βάρος 
αυτου που έχει την ευθυνη διαφύλαξής του. 

- Ενεργεί την κατάρτιση και τήρηση του κτηματολογί¬ 
ου του Δήμου, σύμωωνα με τις κάθε φορά ισχύουσες δια¬ 
τάξεις του κώδικα της, περί Δήμων και Κοινοτήτων, νομο¬ 
θεσίας σε συνεργασία με την τεχνική και νομική υπηρεσία 
του Δήμου και την ασφαλή τήρηση και ανελιπή ενημέρω¬ 
ση του. 

- Μεριμνά γιατην έγκαιρη και συμφέρουσαεκμίσθωση 
των δημοτικών καταστημάτων καιτην εκμετάλλευση γενι¬ 
κά της δημοτικής περιουσίας, σύμφωνα με την ισχύουσα 
κάθε φορά σχετική νομοθεσία. 

·- Μεριμνά για την έγκαιρη και συμφέρουσα μίσθωση 


των κάθε λογής κτιριακών ή μη εγκαταστάσεων, για την ε¬ 
ξυπηρέτηση των υπηρεσιών του Δήμου. 

- Συντάσσει τις εισηγήσεις των θεμάτων αρμοδιότη- 
τάς του προς το Δημοτικό Συμβούλιο ή τη Δημαρχιακή 
Επιτροπή πριν περιληφθουν στην ημερήσια διάταξη. 

- Επιμελείται την έγκαιρη παραλαβή κάθε προμηθευό- 
μενου υλικού και ειδών γενικά για την εισαγωγή τους στην 
αποθήκη του Δήμου ή την παράδοσή τους, για κάθε περί¬ 
πτωση στις οικείες υπηρεσίες του Δήμου. 

- Τα αναλώσιμα υλικά χρεώνονται στο τμήμα, τα μη α¬ 
ναλώσιμα και τα μηχανήματα, στα άτομα που τα χρησιμο¬ 
ποιούν. 

- Εισηγείται την εκποίηση του μη χρήσιμου υλικού, την 
καταγραφή τουάρχηστου. λόγω παλαιότητας και ενεργεί 
για τήρηση αναγκαίας διαδικασίας για το σκοπό αυτό, σε 
συνεργασία με το γραφείο προμηθειών και δημοτικής πε¬ 
ριουσίας. 

314. ΓΡΑΦΕΙΟ ΔΗΜΟΤΙΚΟΥ ΚΟΙΜΗΤΗΡΙΟΥ 

Στην αρμοδιότητα του γραφείου κοιμητηρίου ανήκουν: 

Η επιμέλεια τήρησης των κάθε φορά ισχυόντων κανονι¬ 
σμών λειτουργίας του νεκροταφείου και μεριμνά γιατην 
πιστή εφαρμογή των ισχυουσών υγειονομικών διατάξε¬ 
ων. 

Η επιμελημένη καθαριότητα του χώρου. 

Η συγκέντρωση των αναγκαίων βεβαιωτικών στοιχείων. 

Η έκδοση των απαιτούμενων εντολών οίκοθεν και η έ¬ 
γκαιρη σύνταξη των προβλεπό μενών πινάκων για τη βε¬ 
βαίωση και είσπραξη των τελών και δικαίωμά των που 
προβλέπονται από τους ισχύοντες κάθε Φορά κανονι¬ 
σμούς λειτουργίας του νεκροταφείου. 

Η τήρηση αριθμημένης καρτέλλας των εισπραττομέ- 
νων τελών και δικαιωμάτων για κάθε ταφή και φύλαξη ο¬ 
στών. 

Μετά την αρχική δήλωση αξίας τάφου και την ολοκλή¬ 
ρωσή της κατασκευής του συντάσσεται τυποποιημένη έκ¬ 
θεση από την Τεχνική Υπηρεσία για τον έλεγχο της δηλω- 
θείσης αξίας και καταγράφεται το ποσό στην καρτέλλα. 

Η διοίκηση και διαχείριση γενικά του ναού του νεκροτα¬ 
φείου. 

Η εκτέλεση κάθε άλλης υπηρεσίας που προβλέπεται α¬ 
πό τον πιό πάνω κανονισμό. 

Τα τεχνικής φύσεως έργα του νεκροταφείου εκτελού- 
νται από την Τεχνική Υπηρεσία του Δήμου. 

32. ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 

Η Ταμιακή υπηρεσία του Δήμου διεξάγεται, σύμφωνα 
με τις διατάξεις του δημοτικού και κοινοτικού κώδικα και 
του διατάγματος ·>περί του λογιστικού των δήμων και 
κοινοτήτων-·, όπως ισχύουν κάθε φορά. 

Καθήκοντα του Ειδικού Ταμία-Τμημσταρχη 

Εισπράττει ο ίδιος ή με τους εισπράκτσρες ή τα διαχει¬ 
ριστικά όργανα άλατα έσοδα του Δήμου η ότι άλλο έσο¬ 
δο προκόψει κατά την διάρκεια του οικονομικού έτους. 

Για την είσπραξη των εσόδων του Δήμου εφαρμόζονται 
κάθε φορά οι ισχύουσες διατάξεις «περί εισπράξεως των 
δημοσίων εσόδων» 

Εξοφλεί τα χρηματικά εντάλματα μέσα στα όρια του 
πρ/σμού ή τις τυχόν χορηγούμενες νέες πιστώσεις με α¬ 
ποφάσεις του δημοτικού συμβουλίου. 

Αποφασίζει για τη λήψη αναγκαστικών μέτρων (πλει- 
στηριασμοί κλπ) κατά των οφειλετώντου Δήμου. 

Εποπτεύει την υπηρεσία εισπράξεων, ώστε όλες οι ε¬ 
νέργειες να γίνονται μέσα στις προθεσμίες που έχουν ο- 
ρισθεί. 

Προσδιορίζει εγγράφως στους εισπράκτορες τα έσοδα 
που τους ανατίθεται να εισπράξουν, καθώς και την προ¬ 
θεσμία είσπραξής τους. 

Ασκεί ποινική δίωξη κατά των οργάνων που είναι επι¬ 
φορτισμένα με την εκτέλεση ενταλμάτων προσωπικής 
κράτησης, όπου και όταν αυτό είναι επιτρεπτό, και σε πε¬ 
ριπτώσεις που επιδεικνύεται απ' αυτά ασυγχώρηση αμέ¬ 
λεια. 

Υποβάλλει κάθε μήνα στο Δήμαρχο και τη δημαρχιακή 
επιτροπή λογ/σμό εσόδων-εξόδων. 

Σε αυτούς εμφανίζονται κατά είδος τα βεβαιωθέντα έ¬ 
σοδα, οι πραγματοποιηθείσες εισπράξεις και τα απομέ- 
νοντα για είσπραξη έσοδα, καθώς και οι ενεργηθείσες 
πληρωμές τα υπόλοιπα πληρωτέα και το εναπομένον χρη¬ 
ματικό υπόλοιπο. 

Λογοδοτεί στο Ελεγκτικό Συνέδριο για τον εαυτό του 
και για τα υπαγόμενα σ' αυτόν εισπρακτορικά και διαχει¬ 
ριστικά όργανα. 

Ασκεί όλες τις αρμοδιότητες του ειδικού Ταμία που α- 
ναφέρονται παραπάνω και για τα νομικά πρόσωπα δημο¬ 
σίου δικαίου του Δήμου που έχουν το ίδιο λογιστικό. 

321. ΓΡΑΦΕΙΟ ΕΙΣΠΡΑΞΕΩΝ 

Διεξάγει κάθε εργασία που σχετίζεται με την είσπραξη 
των εσόδων του Δήμου. 

Εισπράττει με τα αρμόδια όργανά του κάθε έσοδο του 
Δήμου. 

Τηρεί όλα τα βιβλία που προβλέπονται από το λογιστικό 
ή από τυχόν εσωτερικούς κανονισμούς του Δήμου. 

Ενημερώνει τους φορολογικούς καταλόγους, όπως αυ¬ 
τοί τηρούνται από καταθέσεις εσόδων ή διαγραφές των 
φορολογούμενων. 

Καλεί τους φορολογούμενους με τον τρόπο που προ¬ 
βλέπουν οι διατάξεις του νόμου για την εκπλήρωση των υ- 
ποχρεώσεών τους. 

Ενεργεί τη νόμιμη διαδικασία για την άσκηση από το νό¬ 
μο οριζό μενών αναγκαστικών μέτρων. 

Συντάσσει και υποβάλλει περιοδικές καταστάσεις ει¬ 
σπράξεων. 

322. ΓΡΑΦΕΙΟ ΠΛΗΡΩΜΩΝ 

Παραλαμβάνει τα χρηματικά εντάλματα από το Λογι¬ 
στήριο του Δήμου. 

Ελέγχει τα εντάλματα πριν την εξόφλησή τους από τον 
ειδικό Ταμία: α) Για τη νομιμότητα της υπογραφής τους, 
β) την πληρότητα των δικαιολογητικών τα οποία συνδεύ- 
ουντα χρηματικά εντάλματα, γ) την έκδοση του εντάλμα¬ 
τος σε βάρος και εντός των ορίων της νόμιμα χορηγηθεί- 
σης πίστωσης. 

Τηρεί όλα τα βιβλία που προβλέπονται από το λογιστικό. 

Συντάσσει και υποβάλλει περιοδικές καταστάσεις πλη¬ 
ρωμών. 

Αποδίδει έγκαιρα τις ασφαλιστικές εισφορές στα 
Ταμεία και κάθε άλλη είσπραξη υπέρ του Δημοσίου ή τρί¬ 
του από φόρους, τέλη κλπ. 

Με την ευθύνη του ειδικού ταμία, ενεργεί τις δοσολη¬ 
ψίες, μέσω των τραπεζών με μετρητά ή επιταγές. 

323. ΓΡΑΦΕΙΟ ΔΙΟΙΚΗΤΙΚΗΣ ΕΚΤΕΛΕΣΗΣ 

Εκδίδονται παραγγελίες για αναγκαστικές κατασχέσεις 

κινητής ή ακίνητης περιουσίας. 

Παρακολουθούνται οι εκδιδόμενες κατασχέσεις του δι¬ 
καστικού επιμελητή. 

Ενεργείται η αποστολή εγγράφων στα διάφορα υποθη- 
κοφυλάκεια για παραγγελίες που επιστράφηκαν βεβαιω¬ 
μένες. 


Ενεργείται η έκδοση προγραμμάτων πλειστηριασμού. 

Χορηγούνται έγγραφα για άρση της κατάσχεσης για τις 
εκθέσεις κατασχέσεως που έχουν εξοφληθεί 

33. ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ ΜΗΧΑΝΟΓΡΑΦΗ¬ 
ΣΗΣ. 

Ο προϊστάμενος ασχολείται με την οργάνωση και καλή 
λειτουργία του τμήματός του. Την κατανομή εργασίας, με 
κριτήριο τις ανάγκες του Δήμου και στόχο την ομαλή και 
απρόσκοπτη λειτουργία του. Τη διαρκή επικοινωνία με 
προϊσταμένους άλλων τμημάτων, αλλά και αρμό δίων υ¬ 
παλλήλων, καταγράφοντος τις ανάγκες του κάθε τομέα. 
Εκπόνηση μελετών, πρόταση προς τη διοίκηση και υλο¬ 
ποίηση αποφάσεων. 

Τα καθήκοντα των στελεχών του τμήματος καθορίζο¬ 
νται από τον προϊστάμενο κατά περίσταση, λόγω της φιϊ- 
σεως του αντικειμένου, με κριτήριο τις τρέχουσες ανά¬ 
γκες και τα παρουσιαζόμενα στην πράξη προβλήματα, έ¬ 
τσι ώστε να υλοποιούνται οι στόχοι που περιγράφονται 
παρακάτω. 

Το Τμήμα Μηχανοργάνωσης και Μηχανογράφησης θα 
αποτελείται από: 

331. ΓΡΑΦΕΙΟ ΑΝΑΛΥΣΗΣ ΚΑΙ ΠΡΟΓΡΑΜΜΑΤΙΣΜΟΥ Ε¬ 
ΦΑΡΜΟΓΩΝ 

Με καθήκοντα: 

— Την καταγραφή των αναγκών εκάστου τομέα του 
Δήμου, την εκπόνηση μελέτης συναρτήσει αυτών. 

- Τη δημιουργία νέων εφαρμογών (λογισμικού) από τα 
στελέχη του όταν αυτό κρίνεται απαραίτητο. 

— Την εκπαίδευση του προσωπικού επί των εφαρμο¬ 
γών, με στόχο την ομαλή λειτουργία του Δήμου καιτη βέλ¬ 
τιστη απόδοση των τμημάτων του. 

- Τη διαρκή στήριξη των χρηστών σε επίπεδο παραγω¬ 
γής μέσω Η/Υ (πιστοποιητικά, μισθοδοσία, εντάλματα, ε¬ 
πικοινωνία με τους δημότες κλπ) και την επίλυση προβλη¬ 
μάτων, που προκύπτουν στην πράξη ακι αφορούν το λο¬ 
γισμικό. 

- Την διαρκή επιμόρφωση των στελεχών του ιδίου τμή¬ 
ματος, με στόχο τη δυνατότητα παρακολούθησης νέων ε¬ 
ξελίξεων και εφαρμογών. 

332 ΓΡΑΦΕΙΟ ΤΕΧΝΙΚΗΣ ΥΠΟΣΤΗΡΙΞΗΣ 

Με καθήκοντα: 

— Την έρευνα της αγοράς επί του αντικειμένου και η 
προμήθεια του κατάλληλου εξοπλισμού σε Ιτατάνναΐ'θ και 
δοίίννατθ. 

— Την επίλυση προβλημάτων, που προκύπτουν στην 
πράξη και αφορούν βλάβες του τεχνολογικού εξοπλι¬ 
σμού. 

- Την επιμόρφωση των στελεχών του ιδίου τμήματος 
με στόχο τη δυνατότητα παρακολούθησης νέων εξελίξε 
ων και τεχνολογιών, την εγκατάστασή τους στο Δήμο, με 
συνέπειεα τον εκσυγχρονισμό, καθώς και άλλες υποχρε 
ώσεις, οι οποίες απορρέουν από τη φύση του αντικείμε¬ 
νου. 

4. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΟΛΕΟΔΟ 
ΜΙΑΣ 

41. ΤΜΗΜΑ ΠΟΛΕΟΔΟΜΙΑΣ 

Ασκεί όλες τις πολεοδομικές αρμοδιότητες πυ παραχοι 
ρούνται με το νόμο κάθε φορά στο Δήμο. 

Συντονίζει, παρακολουθεί, επιβλέπει και προωθεί κάθε 
θέμα της αρμοδιότητάς του. 

Ζητά από το Γ ραφείο Μελετών τη σύνταξη οικονομοτε 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17445 


χνικών μελετών, που αφορούν την εκπόνηση τοπογραφι¬ 
κών, ρυμοτομικών, υψομετρικών, κτηματογραφικών και 
γενικά πολεοδομικών και αρχιτεκτονικών μελετών. 

411 ΓΡΑΦΕΙΟ ΤΡΟΠΟΠΟΙΗΣΕΩΝ ΠΡΑΞΕΩΝ ΑΝΑΛΟΓΙ¬ 
ΣΜΟΥ ΠΟΛΕΟΔΟΜΙΚΩΝ ΕΦΑΡΜΟΓΩΝ ΚΑΙ ΑΠΑΛΛΟ¬ 
ΤΡΙΩΣΕΩΝ 

Συντάσσει διαγράμματα εφαρμογής και διαγράμματα 
διαμορφωμένης κατάστασης (αντί των τεχνικών εκθέσε¬ 
ων). 

Προβαίνει σε διαπίστωση ασυμφωνίας μεταξύ του ε¬ 
γκεκριμένου σχεδίου και εφαρμοσθέντος στο έδαφος και 
τη διορθώνει όταν είναι σε μικρό βαθμό αλλιώς την προω¬ 
θεί για τροποποίηση (Δ/γμα 18.10.1925ΦΕΚ322 Α). 

Παρέχει πληροφορίες (έγγραφα και προφορικά) σε ότι 
αφορά την εφαρμογή του Γ.Ο. Κ και γενικά της πολεοδο- 
μικής νομοθεσίας (άρθρο 129 Γ.Ο.Κ) 

Εξετάζει την οικοδομησιμότητα των εκτός σχεδίου γη¬ 
πέδων για την έκδοση των σχετικών βεβαιώσεων. 

Ελέγχει τα τοπογραφικά διαγράμματα που προορίζο¬ 
νται για σύνταξη πράξεων τακτοποιήσεως και αναλογι¬ 
σμού, όσον αφορά την ακρίβειά τους ως προς την υφι¬ 
στάμενη κατάσταση, την ισχύουσα ρυμοτομία και τους ό¬ 
ρους δόμησης. 

Ελέγχει τις οικοδομές από άποψη ορθής εφαρμογής 
ρυμοτομικών και οικοδομικών γραμμών. 

Ελέγχειτα τοπογραφικά διαγράμματα για έκδοση οικο¬ 
δομικών αδειών όσον αφορά την ορθότητά τους ως προς 
το εγκεκριμένο σχέδιο την εφαρμογή του, τους όρους δό¬ 
μησης και περιορισμούς δόμησης και τις προδιαγραφές 
συντάξεώςτους. 

Τηρεί αρχείο: α) Χαρτών και ρυμοτομικών διαγραμμά¬ 
των, β) διαταγμάτων, γ) πινακίδων εφαρμογής εγκεκριμέ¬ 
νων ρυμοτομικών σχεδίων, δ) όρων δόμησης, ε) τεχνικών 
εκθέσεων και διαγραμμάτων εφαρμογής. 

Παρέχει πληροφορίες και εκδίδει βεβαιώσεις και όρους 
δόμησης και χορηγεί αντίγραφα τεχνικών εκθέσεων, δια¬ 
γραμμάτων εφαρμογής και σχεδίων. 

Επιβλέπει τοπογραφικές εργασίες στα πλαίσια της 
Ε.Π.Α. 

Διενεργεί αυτοψίες για την υλοποίηση των παραπάνω 
(όπου χρειάζεται), για εξέταση καταγγελιών. 

Απαντά σε ερωτήματα πολιτών και εκδίδει βεβαιώσεις 
σχετικά με την αρτιότητα και το οικοδομήσιμο των οικοπέ- 
δωντους για έκδοση αδείας οικοδομής, αγοραπωλησίας ή 
απαλλαγής από φορολογικές επιβαρύνσεις (Γ.Ο.Κ). 

Γνωμοδοτεί σχετικά με την ανάγκη τακτοποίησης οικο¬ 
πέδων σε φάκελλο δικαιολογητικών εκδίδει άδεια οικοδο¬ 
μής (Γ.Ο.Κ). 

Συντάσσει έγγραφα προσκλήσεις, προπαρασκευαστι¬ 
κά για τη σύνταξη πράξεων τακτοποιήσεως, προσκυρώ- 
σεως και αναλογισμού αποζημιώσεως, λόγω ρυμοτομίας. 

Συντάσσει πράξεις τροποποιήσεως προσκυρώσεως και 
αναλογισμού αποζημιώσεως, λόγω ρυμοτομίας και τις 
κοινοποιεί στους ενδιαφερομένους. 

Συντάσσει μελέτη τυχόν ενστάσεων που υποβάλλονται 
κατά των πράξεων και επικυρώνει τις πράξεις με απόφαση. 

Κοινοποιεί τις αποφάσεις νομάρχου, υπουργού και 
Σ.τ.Ε στους ενδιαφερομένους. 

Αποστέλλει αποφάσεις για δημοσίευση στην Εφημε¬ 
ρίδα της Κυβέρνησης που αφορούν αναγνώριση προ του 
1923 (Δ/γμα 1923). 

Συντάσσει αποφάσεις αναγνώρισης οικοδομήσιμου α- 
ποκλειμένων οικοπέδων (Δ/γμα 1923). 


Παρακολουθεί και επιβλέπει τη σύνταξη των πολεοδο¬ 
μικών μελετών των πράξεων εφαρμογής του γενικού πο- 
λεοδομικού σχεδίου και των μελετών αναθεώρησής τους 
εγκεκριμένου ρυμοτομικού σχεδίου στα πλαίσια της επι¬ 
χείρησης πολεοδομικής ανασυγκρότησης (Ε.Π.Α). 

Ασχολείται με την διαδικασία τροποποίησης των εγκε¬ 
κριμένων ρυμοτομικών σχεδίων. 

Ασχολείται με την έκδοση βεβαιώσεων οικοδομησιμο- 
τητας των οικοπέδων των περιοχών που εντάχτηκαν στο 
σχέδιο πόλεως, βάσει του νόμου 1337/83. 

Προωθεί τη διαδικασία εγκρίσεως οδών προυφισταμέ- 
νωντου έτους 1923. 

412. ΓΡΑΦΕΙΟ ΕΚΔΟΣΗΣ ΟΙΚΟΔΟΜΙΚΩΝ ΑΔΕΙΩΝ 
Ενεργεί τον προέλεγχο για έκδοση οικοδομικών αδει¬ 
ών. 

Ελέγχει τις μελέτες και εκδίδει τις οικοδομικές άδειες 
Εκδίδει άδειες περιτοιχίσεως, κατεδαφίσεως, επιχωμα- 
τώσεως και κοπής δέντρων (Ν. 1337/83). 

Προβαίνει στον στατιστικό έλεγχο των μελετών για έκ¬ 
δοση οικοδομικών αδειών (Π.Δ 910/77). 

Ελέγχει τις ηλεκτρομηχανολογικές μελέτες εκδιδομε- 
νων αδειών, σύμφωνα με τον Γ.Ο.Κ. 

Ελέγχει τις μελέτες θερμομόνωσης εκδιδομένων οικο¬ 
δομικών αδειών (Ν.Δτης 4-7-79). 

Ελέγχει τη θερμομόνωση ανεγειρομένων οικοδομών 
(άρ. 2 παρ. 4 του Π.Δτης 4-7-79 « περί εγκρίσεως κανονι¬ 
σμού για την θερμομόνωση κτιρίων». 

Τηρεί αρχείο οικοδομικών αδειών. 

Ελέγχειτα φορολογικά και αποφαίνεται για την έγκριση 
έκδοσης οικοδομικών αδειών. 

Συντάσσει τις πράξεις έγκρισης εκτελεσθεισών οικοδο¬ 
μικών εργασιών. 

Ελέγχειτις οικοδομές για θεώρηση των οικοδομικών α¬ 
δειών (αυτοψίες, τρόπος έκδοσης αδειών) 

Επιβάλλει μέτρα ασφαλείας σε οικοδομές (13.4.1929 
10.9.83) Ν.1396, (ΦΕΚ126Α). 

Επιλαμβάνεται κάθε θέματος σχετικού με την στατική ε¬ 
πάρκεια των οικοδομών. 

Διαπιστώνει τις βλάβες, λόγω υγρασίας, στατικής ανε¬ 
πάρκειας φέροντος οργανισμού. 

Διαπιστώνει την επικινδυνότητα των οικοδομών. 

413. ΓΡΑΦΕΙΟ ΑΥΘΑΙΡΕΤΩΝ ΚΑΙ ΕΠΙΚΙΝΔΥΝΩΝ ΚΑΤΑ¬ 
ΣΚΕΥΩΝ 

Ελέγχει οικοδομικές εργασίες. 

Συντάσσει εκθέσεις αυτοψίας για κατεδάφιση αυθαίρε¬ 
των 

Εξετάζει ενστάσεις κατά εκθέσεων αυτοψίας αυθαίρε¬ 
των από επιτροπή. 

Προβαίνει στην κατεδάφιση αυθαιρέτων, χωρίς (σε πε¬ 
ρίπτωση αυτοφώρου) μετά τη διαδικασία. 

Ενεργεί την διαδικασία επιβολής προστίμων αυθαίρε¬ 
των και εισφοράς (απόφαση-εισήγηση σε συμβούλιο-ορι 
στική απόφαση-βεβαίωση στο δημοτικό ταμείο). 
Εισηγείται για έκδοση αποφάσεως. 

Παραλαμβάνει δηλώσεις και ενεργεί τις διαδικασίες 
(Επιτροπές Αποφάσεις Νομάρχη) για εξαιρέσεις απο κα¬ 
τεδάφιση αυθαιρέτων. 

Ενεργεί τη διαδικασία επιβολής κυρώσεων σε περιπτώ¬ 
σεις αλλοιώσεως αρχιτεκτονικών καλλιτεχνικών και στα¬ 
τικών στοιχείων διατηρητέων κτιρίων. 

Εξετάζει τα επικίνδυνα από απόψεις υγιεινής θέματα υ¬ 
γρασιών κλπ και τηρεί την σχετική διαδικασία. 

Έρχεται σε επαφή με νομαρχιακές υπηρεσίες (π.χ 

Δ/νση υγιεινής Βιομηχανίας) με πιθανότητα κοινής ενερ¬ 
γοποίησης μετά παραλαβή διαμαρτυριών πολιτών, ψηφι¬ 
σμάτων παρατηρήσεων και άλλων σχετικών εγγράφων. 

Συλλέγει περιβαλλοντικά στοιχεία για την αποτύπωση 
της κατάστασης που κυριαρχεί στο νομό και διατυπώνει 
προτάσεις στην κεντρική υπηρεσία με σκοπό την χάραξη 
πολιτικής. 

Παρέχει περιβαλλοντική πληροφόρηση σε διάφορους 
άλλους φορείς και συνεργάζεται με τους υπόλοιπους φο¬ 
ρείς της Πολεοδομίας για θέματα κοινού ενδιαφέροντος 
(π.χ άρθρο 99 του Γ.Ο.Κ). 

42.ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΗΣ ΕΡΓΩΝ 

Συντάσσει όλες τις οικονομοτεχνικές μελέτες για την ε¬ 
κτέλεση έργων και μελετών έργων τοπογραφικών αρχιτε¬ 
κτονικών κηποτεχνικών φωτισμού που περιλαμβάνονται 
στο τεχνικό πρόγραμμα του Δήμου και στο πρόγραμμα 
προμηθειών για το επόμενο έτος. 

Συντάσσει προμελέτες και συγκεντρώνει προκαταρκτι¬ 
κά στοιχεία για τη σύνταξη ενός ιεραρχημένου μακρο¬ 
πρόθεσμου προγραμματισμού που εκπονεί με πρωτο¬ 
βουλία και ευθύνη του σε συνεννόηση με τη διοίκηση του 
Δήμου. 

Τηρεί αρχείο μελετών και κατασκευών όλων γενικά των 
δικτύων έργων υποδομής της περιοχής του Δήμου, απο¬ 
χέτευση, ΔΕΗ, ΟΤΕ, ΕΥΔΑΠ και λοιπά. 

Ενημερώνει ανελλειπώς αυτό, ώστε σε κάθε στιγμή να 
υπάρχει πλήρης παράσταση των τηρουμένων από την υ¬ 
πηρεσία στοιχείων. 

Συγκεντρώνει και αξιοποιεί όλα τα αναγκαία στοιχεία 
για τη σωστή κάθε είδους έργων που επιβάλλεται να ε- 
κτελεστούν στο Δήμο για την καλλιτέρευση των συνθη¬ 
κών διαβίωσης των κατοίκων της πόλης του Ηρακλείου. 

Συνεργάζονται μέσω της διοίκησης με όλους τους φο¬ 
ρείς για το σκοπό αυτό. 

Συσχετίζει τα δημοτικά έργα που εκτελούν ή πρόκειται 
να εκτελέσουν άλλοι φορείς στην περιφέρεια του Δήμου. 

Γνωμοδοτεί σε κάθε περίπτωση για την τροποποίηση 
μελέτης εκτέλεσης του έργου. 

Συντάσσει και χορηγεί βεβαιώσεις που έχουν σχέση με 
τις αρμοδιότητες του γραφείου. 

Παραλαμβάνει τις μελέτες που έχουν συντάξει τα γρα¬ 
φεία μελετών ενεργεί για τη δημοπράτηση, ανάθεση ή ε¬ 
κτέλεση με αυτεπιστασία των έργων που περιλαμβάνο¬ 
νται στον προϋπολογισμό. 

Επιβλέπει ή εκτελεί τα έργα που γίνονται με αυτεπιστα¬ 
σία ή ανάθεση. 

Επιβλέπει τα έργα που εκτελούνται από το Δήμο με δη¬ 
μοπρασία. 

Ενεργεί τις αναγκαίες προμήθειες για την εκτέλεση των 
έργων αρμοδιότητάς του, σύμφωνα με τις ισχύουσες κά¬ 
θε φορά σχετικές διατάξεις. 

Για κάθε έργο που επιβλέπεται ή εκτελείται από αυτό ε¬ 
νεργεί για την εγκατάσταση των αναδοχών, τις προμήθει¬ 
ες και μεταφορές, τις εργασίες, την παρακολούθηση της 
ομαλής εξέλιξης της κατασκευής, τη σύ\τ:αξη επιμετρή¬ 
σεων, τη συλλογή συναφών προς τα έργα στοιχείων γιατη 
σύνταξη των συγκριτικών πινάκων, τη συγκρότηση των 
προβλεπομένων από το νόμο επιτροπών παραλαβής των 
προμηθειών και των έργων τελικά από κάθε άλλη πράξη 
προβλεπόμενη που θεωρείται όμως αναγκαία για την τε¬ 
χνική και οικονομική κάλυψη των έργων και τη λογιστική 
δικαιολόγηση δαπανών. 

Τηρείτο αρχείο με τις προθεσμίες, εισηγούμενο στη δι¬ 


οίκηση του Δήμου, σε περίπτωση που θα διαπιστωθεί ο¬ 
ποιαδήποτε καθυστέρη ση, τη λήψη για κάθε περίπτωση 
των επιβαλλόμενων μέτρων. 

421. ΓΡΑΦΕΙΟ ΜΕΛΕΤΩΝ 

Συντάσσει τις μελέτες όλων των έργων που περιλαμβά¬ 
νονται στο τεχνικό πρόγραμμα του Δήμου και τις ενερ- 
γούμενες προμήθειες, όπου τούτο είναι αναγκαίο. 

Ενεργεί τις διαδικασίες για την έγκριση των μελετών. 

Γιατην ορθή και ολοκληρωμένη σύνταξη των μελετών ε¬ 
κτέλεσης έργων, συνεργάζεται εκτός από τους αρμόδι¬ 
ους διοικητικούς και υπηρεσιακούς παράγοντες του 
Δήμου και με κάθε άλλη αρχή ή υπηρεσία. 

Τηρεί βιβλίο μελετών στο οποίο κατά αύξοντα αριθμό 
και ημερομηνία περάτωσης αυτών καταχωρούνται οι συ- 
ντασσόμενες μελέτες αριθμούμενες αντιστοίχως. 

Τηρεί ταξινομημένο αρχείο όλων των μελετών του 
Δήμου. 

Συντάσσειτις μελέτες κυκλοφορίας καιεισηγείταιτην έ¬ 
γκριση και εφαρμογή τους, καθώς και την εκτέλεση έρ¬ 
γων σήμανσης και φωτεινών σηματοδοτήσεων ως και ε- 
λεγχομένων καταστάσεων γενικά. 

422. ΓΡΑΦΕΙΟ ΕΡΓΩΝ 

Ενεργεί τις διαδικασίες για την διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

Για κάθε έργο που εκτελείται από το Δήμο, ενεργεί για 
την εγκατάσταση των αναδοχών, τις εργασίες της παρα 
κολούθησηςτης ομαλής εξέλιξης της κατασκευής, τη σύ¬ 
νταξη επιμετρήσεων, τη συλλογή συναφών προς τα έργα 
στοιχείων για τη σύνταξη των συγκριτικών πινάκων τη συ¬ 
γκρότηση των προβλεπομένων από το νόμο επιτροπών 
παραλαβής των προμηθειών και των έργων τελικά και κα - 
θε άλλη πράξη προβλεπόμενη ή μη θεωρούμενη όμως α¬ 
ναγκαία για την τεχνική και οικονομική κάλυψη των έργων 
και τη λογιστική δικαιολόγηση των δαπανώντους. 

Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα, προβαίνουν έγκαιρα στις απαι- 
τούμενες προμήθειες και μεταφορές. 

Τηρεί αρχείο των φακέλλων των περαιουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες, πραγματοποίηση τηςπαραλαβήςτους, εισηγούμε 
νο σε περίπτωση που θα διαπιστωθεί οποιαδήποτε καθυ¬ 
στέρηση στο Δήμαρχο, τη λήψη των, για κάθε περίπτωση, 
επιβαλλόμενων μέτρων. 

Έχει την ευθύνη για την τήρηση των ιδίων διαδικασιών 
και όσον πέρα από αυτές προβλέπεται για την εκτέλεση 
διαφόρων έργων τέχνης (ηρώων, γλυπτών αναπαραστά¬ 
σεων κλπ). 

Επιμελείται τη συντήρηση καιτην ομαλή λειτουργίατων 
δημοτικών καταστημάτων γενικώς, από τεχνική άποψη. 

Τηρεί και ενημερώνει ανελλειπώς ειδική καρτέλλα για 
κάθε έργο, στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου. 

Ενημερώνει ιεραρχικά και αμέσως το Δήμαρχο για τυ¬ 
χόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από τη σοβαρότητα. 

Ως προς την κυκλοφορία ειδικώτερα. 

Μεριμνά για την τοποθέτηση πινακίδων των ονομάτων 
των οδών και πλατειών της πόλης, καθώς και πινακίδων α¬ 
ρίθμησης των σπιτιών, των καταστημάτων και των ακά¬ 
των γενικά. 

Μεριμνά ακόμη για την τοποθέτηση ενδεικτικών κύκλο- 

φοριακών πινακίδων γενικά στους ενδεδειγμένους χώ¬ 
ρους. 

Μεριμνά για την από τους υπόχρεους, κατασκευή των 
πεζοδρομίωντηςπόλης, εφαρμόζοντας τις οικείες απάτη 
νομοθεσία « περί πόλεως και κωμών διατάξεις». 

Σε περίπτωση αδυναμίας εκτέλεσης των έργων αυτών 
από τους στις, τασσόμενες από το Δήμο, προθεσμίες 
προέρχεται στις σύμφωνα με την εκτέλεση έργων διατά¬ 
ξεις και τα περί συναφών αρμοδιοτήτων οριζόμενα στον 
παρόντα οργανισμό στην εφαρμογή των διαδικασιών για 
την εκτέλεση των έργων από το Δήμο. 

Συντάσσει τις καταστάσεις υποχρέων για την καταβολή 
του αντιτίμου της δαπάνης κατασκευής κρασπεδορεί¬ 
θρων και πεζοδρομίων από το Δήμο, αφού προηγουμέ¬ 
νως ενεργήσει τον αναλογισμό ανά τρέχον μέτρο πρόσο¬ 
ψης του ακινήτου και μετά τη νόμιμη θεώρησή τους, τις 
στέλνει στο Ταμείο για βεβαίωση και είσπραξη. 

Εκδίδει τις άδειες για την από τους τρίτους εκτέλεση 
διαφόρων εργασιών επί των δημοτικών οδών, πλατειών 
και γενικά κοινοχρήστων χώρων. (Τομές οδοστρωμάτων 
γιατηντοποθέτηση, επισκευή ή διαρρύθμιση εγκαταστά- 
σεωντηλεπικοινωνιών, ηλεκτροφωτισμού και ύδρευσης). 

Μεριμνά για την, από τους υπόχρεους, πλήρη αποκατά¬ 
σταση των το μών που εκτελέστηκαν και των φθορών που 
έγιναν σε βάρος των οδών και πεζοδρομίων,επιβλέπει τις 
εργασίες αυτές και εισηγείται την λήψη των επιβαλλομέ- 
νων μέτρων κατά των αρνουμένων ή εκτελούντως αυτές 
με πλημμέλεια. 

Ειδικότερα, ως προς τα έργα αποχέτευσης. 

Πέρα από τα καθοριζόμενα στην προηγούμενη παρά¬ 
γραφο: 

Τηρεί και εφαρμόζει τη διαδικασία δημοπράτησης και ε¬ 
κτέλεσης των έργων αποχέτευσης, σύμφωνα με το νόμο. 

Παραλαμβάνει και διεκπεραιώνει τις αιτήσεις των εν¬ 
διαφερομένων μετά συνοδεύοντα αυτές δικαιολογητικά. 

Συγκεντρώνει τα απαραίτητα στοιχεία για την επιμέτρη¬ 
ση και παραλαβή των έργων και τον καταλογισμό της δα¬ 
πάνης σε βάρος των υποχρέων. 

Συντάσσει τους αρχικούς και οριστικούς πίνακες κατα¬ 
βολής της δαπάνης και επιμελείται τη βεβαίωσή τους από 
το Δημόσιο Ταμείο. 

Εκδίδει τις οίκοθεν εντολές προς το Δημοτικό Εισπρά- 
κτορα για την είσπραξη των, προβλεπόμενων από το νό¬ 
μο, ποσοστών υπέρ του Δήμου και υπέρ της ΕΥΔΑΠ. 

Συνεργάζεται με τις αρμόδιες υπηρεσίες του Δήμου για 
την είσπραξη από την ΕΥΔΑΠ και την απόδοση σε αυτήν, 
των προβλεπόμενων αντίστοιχα ποσοστών, επίτωντελών 
των άρθρων 5 και 13 του Νόμου 1068/80. 

Επισημαίνει τις ελλείψεις και τις ανάγκες αποχέτευσης 
σε όλο το φάσμα (ακάθαρτα, όμβρια, βόθροι, βυτιοφόρα, 
αντλήσεις, εκκενώσεις, ρέμματα, καλύψεις, επιχώσεις, 
καταπατήσεις κλπ) και αναλόγως ενεργεί είτε για την ενη¬ 
μέρωση των αρμόδιων υπηρεσιών είτε για τη λήψη μέ¬ 
τρων απευθείας από το Δήμο. 

Ενημερώνει την ΕΥΔΑΠ για τις εξωτερικές διακλαδώ¬ 
σεις (Συνδέσεις ακινήτων με το αποχετευτικό δίκτυο). 

Εκδίδει τις άδειες για την από τρίτους εκτέλεση διαφό¬ 
ρων εργασιών επί των δημοτικών οδών, πλατειών και γε¬ 
νικά κοινοχρήστων χώρων τομές οδοστρωμάτων για την 
τοποθέτηση, επισκευή, διαρρύθμιση ή συντήρηση εγκα¬ 
ταστάσεων αποχέτευσης. 

Τηρεί χωριστό αρχείο των μελετών της αρμοδιότητάς 
του και των δικτύων αποχέτευσης της πόλης. 


Ενημερώνει ανελλειπώς αυτά ώστε σε κάθε στιγμή να υ¬ 
πάρχει πλήρης παράσταση των τηρούμενων από την υ¬ 
πηρεσία στοιχείων. 

Γνωμοδοτεί σε κάθε περίπτωση τροποποίησης μελέτης 
αποχέτευσης αν κατά την εκτέλεση των συναφών έργων 
διαπιστωθεί τέτοια ανάγκη. 

Συντάσσει και χορηγεί βεβαιώσεις που έχουν σχέση με 
το αποχετευτικό δίκτυοτου Δήμου, τηρούμενων γιατην ε¬ 
ξουσιοδότηση της σχετικής διαδικασίας του νόμου. 

Μεριμνά γιατην από τους υπόχρεους, πλήρη αποκατά¬ 
σταση των τομών που εκτελέστηκαν και των φθορών που 
έγιναν σε βάρος των οδών και πεζοδρομίων, επιβλέπει τις 
εργασίες αυτές και εισηγείται τη λήψη των επιβαλλόμε¬ 
νων μέτρων κατά των αρνουμένων ή εκτελούντων αυτές 
με πλημμέλεια, εφόσον αυτές εκτελέστηκαν σε έργα α¬ 
ποχέτευσης. 

43. ΤΜΗΜΑ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΚΤΙΡΙΑΚΩΝ 
ΕΓΚΑΤΑΣΤΑΣΕΩΝ ΔΙΚΑΙΟΔΟΣΙΑΣ ΤΟΥ ΔΗΜΟΥ 

Φροντίζει για την επισκευή και συντήρηση των σχολικών 
κτιρίων, των Δημοτικών Καταστημάτων, των Δημοτικών 
χώρων (στεγασμένων και υπαιθρίων) συγκέντρωσης και 
ψυχαγωγίας των δημοτών, των κτιρίων που στεγάζονται 
τα Κ.Α.Π.Η,των κτιρίων που στεγάζονται άλλα κέντρα κοι¬ 
νωνικής πολιτικής, των παιδικών χαρών, των συντριβα- 
νιώντων λοιπών κτιρίωνπουδενπεριλαμβάνονται στις πιο 
πάνω κατηγορίες. 

5. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

50. ΓΡΑΦΕΙΟ ΔΙΕΥΘΥΝΤΗ 

Ο διευθυντής της υπηρεσίας περιβάλλοντος είναι σύμ¬ 
βουλος της διοίκησης του Δήμου και συνεργάζεται απευ¬ 
θείας με το Δήμαρχο, το Γενικό Γραμματέατου Δήμου και 
τους διευθυντές διοίκησης και τεχνικής υπηρεσίας, όταν 
είναι ανάγκη και ακόμη με τους πρ/νους όλων τωντμημά- 
τωντου Δήμου όταν είναι αναγκαίο. 

Διευθύνει, συντονίζει, δίνει τις απαραίτητες κατευθύν¬ 
σεις και εντολές και ελέγχει την εφαρμογή τους, καθώς 
και τη γενικώτερη λειτουργία τωντμημάτων. 

Εισηγείται για τον προγραμματισμό όλων των εργα¬ 
σιών, προμηθειών κλπ που αφορούν την ποιότητα ζωής 
και το περιβάλλον γενικώτερα. 

Τηρεί αρχείο της υπηρεσίας του ξεχωριστό από τις άλ¬ 
λες υπηρεσίες του Δήμου. 

Παραλαμβάνει την αλληλογραφία που αφορά την υπη¬ 
ρεσία του και την χρεώνει στα τμήματα. 

Ελέγχει την κανονική απορρόφηση των πιστώσεων του 
προϋπολογισμού. 

Φροντίζει για την κάλυψη των αναγκών της διεύθυνσης 
από προσωπικό. 

51. ΤΜΗΜΑ ΚΑΘΑΡΙΟΤΗΤΑΣ 

Ο προϊστάμενος επιβλέπει και καθοδηγεί τους υπάλλη¬ 
λους του τμήματος, επιμελείται όλων των θεμάτων διοι¬ 
κητικού περιεχομένου. 

Προσλαμβάνει την αλληλογραφία και την χρεώνει στα 
αντίστοιχα γραφεία. 

Εισηγείται θέματα που αφορούν το τμήμα του. 

Συντονίζει όλους τους εργαζόμενους στο τμήμα του για 
την καλύτερη απόδοση της υπηρεσίας καθαριότητας και 
εισηγείται κάθε μέτρο προς τους προϊσταμένους του. 

511. ΓΡΑΦΕΙΟ ΔΙΑΧΕΙΡΙΣΗΣ ΥΛΙΚΟΥ ΚΑΙ ΑΠΟΘΗΚΗΣ 

Ενεργεί για τη σύνταξη του ενιαίου προγράμματος προ 
μηθειών και παραπέμπει όλα τα τιμολόγια και τις αποδει - 

ξεις στο γραφείο προμηθειών της διεύθυνσης, το οποίο 
συντάσσει και τα πρωτόκολλα παραλαβής. 

Εισηγείται την εκποίηση μη χρήσιμου ή την καταστροφή 
του άρχηστου υλικού, λόγω παλαιότητας. 

Ενεργεί ότι πρέπει για τη βεβαίωση της ζημιάς που προ¬ 
κύπτει από απώλεια ειδών ή υλικών γενικά σε βάρος αυ¬ 
τού που έχει την ευθύνη της διαφύλαξής του. 

Επιμελείται την έγκαιρη παραλαβή κάθε προμηθευόμε- 
νου υλικό ύ και ειδών γενικά για την εισαγωγή τους στην α¬ 
ποθήκη του Δήμου. 

Τα αναλώσιμα υλικά χρεώνονται στο Τμήμα. 

Τα μη αναλώσιμα και τα μηχανήματα στα άτομα που τα 
χρησιμοποιούν. 

512 ΓΡΑΦΕΙΟ ΚΑΘΑΡΙΟΤΗΤΑΣ 

Μεριμνά για την κανονική διενέργεια της καθαριότητας 
στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στο 
Δήμαρχο τη λήψη των μέτρων που επιβάλλονται κάθε φο¬ 
ρά για την εξασφάλισή της και τηρεί τον κανονισμό καθα¬ 
ριότητας του Δήμου και το πρόγραμμα της υπηρεσίας. 

Πραρακολουθεί την παρουσία του εργατοτεχνικού 
προσωπικού στον τόπο των εργασιών. 

Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

Ελέγχει και επιστρατεύει την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

Συντάσσει τις αρχικές καταστάσεις πληρωμής του ημε¬ 
ρομισθίου εργατοτεχνικού προσωπικού καθαριότητας, 
με βάση τα στοιχεία που του δίνονται από τον επόπτη κα¬ 
θαριότητας. 

Εφαρμόζει το ωράριο εργασίας των σε αυτό υπαγομέ- 
νων εργατοτεχνιτών και υπαλλήλων. 

Εισηγείται την καθιέρωση ζωνών καθαρισμού της πό¬ 
λης και τη σύσταση των για το σκοπό αυτό απαιτουμένων 
συνεργείων. 

Εισηγείται το πρόγραμμα λειτουργίας της υπηρεσίας 
και ενημερώνει τους δημότες. 

Φροντίζει για το κατάβρεγμα και το πλύσιμο των οδών 
κατά τους θερινούς μήνες και στις λαϊκές αγορές ή άλλες 
πανηγύρεις. 

Επόπτης καθ/τας. 

Οι αρμοδιότητες και τα καθήκοντα του επόπτη καθα¬ 
ριότητας καθορίζονται ως εξής: 

Υπάγεται στο τμήμα καθαριότητας και εκτελεί άμεσα τις 
εντολές του προϊσταμένου του γραφείου καθαριότητας. 

Ακολουθεί το ωράριο εργασίας του εργατοτεχνικού 
προσωπικού καθαριότητας του Δήμου. 

Ελέγχει το ωράριο εργασίας σε όλο το εργατοτεχνικό 
προσωπικό καθαριότητας του Δήμου. 

Επιβλέπει την ενημέρωση των καρτελλών παρουσίας 
του προσωπικού κατά την προσέλευση και αποχώρησή 
του και ενημερώνει τον προϊστάμενό του για τις σημειού- 
μενες απουσίες ή τυχόν παρατυπίες στη χρήση του ωρο¬ 
λογίου. 

Επιβλέπει προσωπικά την επιτόπου εκτέλεση των εργα¬ 
σιών που ανατίθενται στο εργ/κό προσωπικό, σύμφωνα με 
το καταρτιζόμενο πρόγραμμα. 

Δέχεταιτα διάφορα παράπονα ή αιτήματα τωνκατοίκων 
της περιφέρειας, σχετικά με την καθαριότητα και φροντί¬ 
ζει. εφόσον πρόκειται για θέματα καθημερινότητας, για 
την αντιμετώπισή τους. 


Συνεργάζεται μετο γραφείο που υπάγεταιγιατονπροσ- 
διορισμό τωντομέων, των δρομολογίων των αυτοκινήτων 
καθαριότητας και των άλλων προγραμμάτων που συ- 
ντάσσονται με εντολή της διοίκησης του Δήμου. 

Ενημερώνει τον προϊστάμενο του γραφείου ή τον 
Δήμαρχο για όσες και όποιες διαπιστώσεις κάνει κατά την 
εκτέλεση της δουλειάς του. 

Αναφέρει αμέσως τις ελλείψεις σε είδη, εργαλεία και υ¬ 
λικά που αφορούντα μέσα που χρησιμοποιούνται από την 
υπηρεσία καθαριότητας. 

Φροντίζει ώστε τα υπάρχοντα αναγκαία μέσα για την ε¬ 
κτέλεση της δουλειάς των συνεργείων να βρίσκονται στον 
ενδεδειγμένο χώρο που χρειάζεται. 

513. ΓΡΑΦΕΙΟ ΚΙΝΗΣΗΣ ΚΑΙ ΣΥΝΤΗΡΗΣΗΣ 

Εντέλλεται και προγραμματίζει την κίνηση των οχημά¬ 
των του Δήμου γενικά. 

Εντέλλεται και παρακολουθεί επιμελώς την προμήθεια 
και την κατανάλωση των καυσίμων. 

Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη, για την έ¬ 
γκαιρη εισαγωγή και εξαγωγή τους σε αυτά και από αυτα. 

Παρακολουθεί και ελέγχει από κοντά τις εργάσίες επι¬ 
σκευής και συντήρησης των αυτοκινήτων του Δήμου. 

Τηρεί και ενημερώνει ανελλειπώςτα ειδικά βιβλία και έ¬ 
ντυπα που ορίζονται από το νόμο για την κίνηση των αυ¬ 
τοκινήτων. 

Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. 

Τηρεί τα αναγκαία βιβλία για τη χρεωπίστωση των υλι¬ 
κών και των ανταλλακτικών που χρησιμοπιούνται για τη 
συντήρηση και επισκευή των αυτοκινήτων του Δήμου. 

Είναι αρμόδιο για τη ληψη και εφαρμογή των ενδεδειγ 
μένων για τη φύλαξη των αυτοκινήτων μέτρων. 

Αναφέρει κάθε ζημιά που προκαλούν ή προκαλείται στα 
αυτοκίνητατου Δήμου και ενεργεί για την απόδοση ή διεκ¬ 
δίκηση του αντιτίμου των ζημιών. 

Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου, ως και των από αυτά κατα- 
ναλισκομένων καυσίμων. 

Αναφέρει κάθε διαπιστούμενη ζημιά στα αυτοκίνητα α¬ 
πό υπαιτιότητα των οδηγών τους. 

Μεριμνά ώστε τα απαιτούμενα για τις ανάγκες των υπη¬ 
ρεσιών του Δήμου αυτοκίνητα βρίσκονται έτοιμα για κίνη¬ 
ση στις οριζόμενες ώρες χρησιμοποίησής τους. 

Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

Μεριμνά για την έγκαιρη ασφάλιση των αυτοκινήτων 
του Δήμου γενικά. 

Τηρεί χωριστά για κάθε αυτοκίνητο ειδικό φάκελλο. 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλειας αυτών. 

Συντήρηση οχημάτων. 

Είναι υπεύθυνο για τη συντήρηση και καλή λειτουργία ό¬ 
λων των οχημάτων του Δήμου, τα επιθεωρεί σε τακτικά 
χρονικά διαστήματα και συντάσσει τις σχετικές εκθέσεις 
γιαυτό. 

514. ΓΡΑΦΕΙΟ ΜΙΚΡΟΚΑΤΑΣΚΕΥΩΝ ΚΑΙ ΕΠΙΣΚΕΥΩΝ 

Α. Τομέας ύδρευσης-υδραυλικού. 

Τηρούν και εφαρμόζουν τον ειδικό κανονισμό ύδρευ¬ 
σης του Δήμου και τις εντολές που δίνονται από τους 
πρ/νουςτους. 

Παρακολουθεί και ρυθμίζει τα θέματα χρήσης του δι 
κτύου, σύμφωνα με τις ισχύουσες διατάξεις των νόμων 

Εφαρμόζει τα οριζόμενα στον κανονισμό ύδρευσης για 
την υδροδότηση των ενδιαφερομένων κατοίκων της πό¬ 
λης. 

Ενεργεί για την καταμέτρηση του καταναλισκομένου ύ- 
δατος από κάθε υδρευόμενο χωριστά, ενημερώνει τις 
σχετικές καρτέλλες του Δήμου και υδρολήπτη, συντάσσει 
τους βεβαιωτικούς πίνακες της δαπάνης που αντιστοιχεί 
στον καθένα. 

Εκδίδει τους σχετικούς λογαριασμούς οφειλετών τους 
οποίους μαζί με τους ως άνω, βεβαιωτικούς πίνακες του 
διαβιβάζει έγκαιρα την ταμιακή υπηρεσία για τα περαιτέ¬ 
ρω. 

Εκτελεί τα έργα συντήρησης του δικτύου. 

Συγκεντρώνει στοιχεία και συντάσσειτα δικαιολογητικά 
καταβολής δαπανών που προέρχονται από την εκτέλεση 
εργασιών εγκατάστασης παροχών, αντικατάστασης με¬ 
τρητών, επανασυνδέσεις κλπ από μέρους των υδρευομέ- 
νων. 

Εισηγείται στο Δημοτικό Συμβούλιο την έγκριση των με¬ 
ταβολών που πρέπει να επέλθουν στους σχετικούς πίνα¬ 
κες οφειλετών μετά από διαπίστωση σφαλμάτων ή άλλων 
σχετικών περιπτώσεων. 

Προμηθεύεται τα αναγκαία υλικά για την επέκταση τη 
συντήρηση και την ομαλή λειτουργία του δικτύου, σύμφω¬ 
να με τις ειδικές διατάξεις του νόμου, φυλάσσει αυτά και 
παρακολουθεί χρεωπιστωτικά την χρησιμοποίησή τους. 

Ελέγχει όλους τους λογαριασμούς της ΕΥΔΑΠ για ό¬ 
λους τους μετρητές του Δήμου. 

Εισηγείται ύστερα από συνεννόηση και με την νομική υ¬ 
πηρεσία του Δήμου τη λήψη αναγκαίων μέτρων όταν πα¬ 
ρακωλύεται η λειτουργία των εγκαταστάσεων του δικτύ¬ 
ου ύδρευσης ή προξενούνται βλάβες από τρίτους. 

Β. Τομέας Φωτισμού-Ηλεκτρολόγος. 

Ενεργεί καθετί και εκτελεί τις εντολές των προϊσταμέ¬ 
νων του σε ό,τι αφορά τον ηλεκτροφωτισμό των οδών, 
των πλατειών και των κοινοχρήστων χώρων της πόλης γε¬ 
νικά. 

Αλλάζει τους χαλασμένους και κομμένους λαμπτήρες 
του δικτύου, εφόσον περί αυτών υπάρχει πάντα και ειδική 
συναίνεση της ΔΕΗ. 

Ενημερώνει εγκαίρως τη ΔΕΗ για την αποκατάσταση 
των βλαβών στο δίκτυο. 

Μεριμνά για την έγκαιρη προμήθεια υλικών και ανταλ¬ 
λακτικών χρησίμων για την ομαλή λειτουργία του δικτύου 
φωτισμού. 

Τηρεί τα αναγκαία βιβλία για την χρεωπίστωση των υλι¬ 
κών και των ανταλλακτικών που χρησιμοποιούνται στην 
καλή λειτουργία του ηλεκτροφωτιστικού δικτύου γενικά. 

Ενεργεί τη φωταγώγηση των χώρων στους οποίους ο 
Δήμος οργανώνει κάθε μορφής εκδηλώσεις. 

Φροντίζει για τον κανονικό ηλεκτροφωτισμό των δημο¬ 
τικών καταστημάτων. 

Ελέγχει τους μετρητές της ΔΕΗ για τη σωστή χρέωση 
του Δήμου. 

52. ΤΜΗΜΑ ΠΡΑΣΙΝΟΥ 

Καθήκοντα προϊσταμένου. 

Ο προϊστάμενος προϊσταται όλων των γραφείων του 
τμήματός του, εποπτεύει, ελέγχει και συντονίζει τις εργα¬ 
σίες αυτών. 

Παραλαμβάνειτην αλληλογραφία του τμήματός του και 
μεριμνά για την διεκπεραίωση αυτής. 

Συνεργάζεται με τον διευθυντή και τον ενημερώνει για 
όλο το φάσμα των εργασιών του τμήματός του. 


Καθήκοντα επιστάτη τμήματος Πρασίνου. 

Ο επιστάτης, ελέγχει την προσέλευση και την αναχώρη¬ 
ση όλου του προσωπικού που εργάζεται στο τμήμα πρα¬ 
σίνου και πιστοποιείτο ημερομίσθια κάθε τέλος του μήνα 

Δίνει καθημερινή υπηρεσία στους εργαζόμενους για 
τον τόπο και την εργασία που πρέπει να εκτελούν. 

Είναι υπεύθυνος για όλες τις εργασίες που εκτελούνται 
καθημερινά σε όλο το Δήμο. 

Είναι υπεύθυνος για τα εργαλεία και όλα τα μηχανήμα¬ 
τα που υπάγονται στο τμήμα του έτσι ώστε καθημερινά να 
βρίσκονται σε πολύ καλή κατάσταση. 

Συμπληρώνει καθημερινά σε έντυπο με βάση τον τόπο 
και το είδος της εργασίας όλων των εργατών που δου¬ 
λεύουν στο τμήμα του. 

Εισηγείται για τις άδειες του προσωπικού. 

Διενεργεί αυτοψίες σε όλο το Δήμο για να ικανοποιού¬ 
νται τα διάφορα αιτήματα των δημοτών σχετικά με τη συ¬ 
ντήρηση του πρασίνου. 

521. ΓΡΑΦΕΙΟ ΚΗΠΟΤΕΧΝΙΑΣ ΚΑΙ ΣΥΝΤΗΡΗΣΗΣ ΠΡΑ¬ 
ΣΙΝΟΥ 

Μεριμνά για τη σωστή διαμόρφωση των κοινοχρήστων 
χώρων για την προμήθεια των απαιτουμένων φυτών και 
δέντρων για τη φύτευση και την καλλιέργεια αυτών. 

Φροντίζει γενικώτερα την καλλιέργεια και περιποίηση 
του πρασίνου όλης της πόλης, έτσι ώστε καθημερινά οι 
πλατείες και νησίδες του Δήμου να βρίσκονται σε άριστη 
κατάσταση. 

Ασχολείται με σκαλίσματα, καθαρισμούς, κλαδέματα, 
ξελακώματα, ριζοκόμματα, λιπάνσεις, ψεκασμούς και οτι 
έχει σχέση με την προστασία του πρασίνου. 

Ασχολείται με πρωινή ή απογευματινή ή νυχτερινή βάρ¬ 
δια καθημερινές ή αργίες ανάλογα με τις ανάγκες της υ¬ 
πηρεσίας. 

Αρχίζει και τελειώνει την εργασία του τις ώρες που ορί¬ 
ζει κάθε φορά η υπηρεσία ανάλογα με τις ανάγκες 

Χρεώνεται τα απαραίτητα εργαλεία και τα επιστρέφει 
σε καλή κατάσταση στον αποθηκάριο. 

Μεριμνά για την κατασκευή και συντήρηση όλων των δι¬ 
κτύων σε όλες τις πλατείες και νησίδες του Δήμου. 

Είναι υπεύθυνο για την καλή και σωστή λειτουργία τους. 

Είναι υπεύθυνο για την καθαριότητα και σωστή λει¬ 
τουργία των συντριβανιών. 

Μεριμνά για τηνπρομήθεια όλωντων υλικών άρδευσης. 

Μεριμνά γιατη δημιουργία και καλή συντήρησητων παι¬ 
δικών χαρών και αναλυτικώτερα για την περιποίηση και 
προστασία του πράσινου αυτών, την καθαριότητα και την 
φύλαξη των παιδικών χαρών τη συντήρηση και επισκευή 
των διαφόρων οργάνων, πάγκων κλπ και την καλή λει¬ 
τουργία και ασφάλεια αυτών που τις χρησιμοποιούν. 

522. ΓΡΑΦΕΙΟ ΦΥΤΩΡΙΟΥ 

Καλλιεργεί, αναπτύσσει, φροντίζει όλα τα φυτά (θά¬ 
μνους και δέντρα) που υπάρχουν στα φυτώρια του Δή μου 

Είναι υπεύθυνο γιατη σωστή ανάπτυξή τους. 

Εισηγείται για τις προμήθειες που χρειάζονται σε χώμα. 
δέντρα κλπ. 

ΕΙΔΙΚΟΙ ΣΥΜΒΟΥΛΟΙ 

Εκτελούν τα καθήκοντα τα οποία τους ανέθεσε ο 
Δήμαρχος, σύμφωνα με την απόφαση πρόσληψής τους ή 
ότι άλλο θέμα έγγραφα ή προφορικά τους ανατέθηκε από 
τη Διοίκηση του Δήμου. 

ΕΙΔΙΚΟΣ ΣΥΝΕΡΓΑΤΗΣ 

Εκτελεί τα καθήκοντα τα οποία του ανέθεσε ο 
Δήμαρχος με την απόφαση πρόσληψης ή ό,τι άλλο θέμα 

έγγραφα ή προφορικά του ανατίθεται από τη Διοίκηση 
του Δήμου. 

ΑΡΘΡΟ 7ο 

«ΤΕΛΙΚΕΣ ΔΙΑΤΑΞΕΙΣ» 

1. Η τοποθέτηση του προσωπικού στις διάφορες υπη¬ 
ρεσίες και γραφεία του Δήμου και η ανάθεση σε αυτό των 
οριζομένων καθηκόντων γίνεται με απόφαση Δημάρχου. 

Οι λειτουργίες που καθορίζονται με τον Ο.Ε.Υ, βασίζο¬ 
νται σε κανονιστικές πράξεις που εκδίδονται από τον 
Δήμαρχο, σύμφωνα με τις δικαιοδοσίες που του παρέχει 
ο Νόμος. 

2. Η επιλογή των προϊσταμένων των Διευθύνσεων και 
των Τμημάτων γίνεται, σύμφωνα με τις διατάξεις του άρ¬ 
θρου 36του Ν.2190/94, όπως αυτός ισχύει. 

3. Οι προϊστάμενοι των οργανικών αυτών μονάδων προ¬ 
έρχονται υποχρεωτικά από τους εξής κλάδους: 

α. Διεύθυνση Διοικητικών και Οικονομικών Υπηρεσιών 
από τους κλάδους ΠΕΙ και ΔΕΙ 

β. Διεύθυνση Τεχνικών Υπηρεσιών από τους κλάδους 
ΠΕ3, ΠΕ4, ΠΕ6.ΤΕ3 

γ. Διεύθυνση περιβάλλοντος από τους κλάδους ΠΕΙ, 
ΠΕ5, ΤΕ3, ΤΕ13, ΔΕΙ 

δ. Τμήμα Οικονομικών Υπηρεσιών από τους κλάδους 
ΠΕΙ,ΔΕΙ 

ε. Τμήματα: Διοικητικού, Προσωπικού, Διοικητικών 
Οργάνων,Δημοτικής Κατάστασης, Ταμιακής Υπηρεσίας, 
Καθαριότητας από τους κλάδους ΠΕΙ και ΔΕΙ 

στ.Τμήμα Πολεοδομίας και Εργων από τους κλάδους 
ΠΕ3, ΠΕ4, ΠΕ6, ΤΕ3 

ζ. Τμήμα Πρασίνου από τον κλάδο ΤΕ13 και ελλείψει αυ¬ 
τού από τον κλάδο ΔΕΙ 

η. Τμήμα συντήρησης και επισκευής κτιριακών εγκατα¬ 
στάσεων από τους κλάδους ΠΕ3, ΠΕ4, ΠΕ6, ΤΕ3 και ΔΕΙ 


θ. Τμήμα μηχανοργάνωσης και μηχανογράφησης από 
τον κλάδο ΠΕ11 

ι.Τμήμα Δημάρχου από τους κλάδους ΠΕΙ, ΔΕΙ, ΔΕ23 

4. Τον προϊστάμενο που απουσιάζει ή κωλύεται να α¬ 
σκήσει τα καθήκοντά του αναπληρώνει ο προϊστάμενος 
της αμέσως υποκείμενης οργανικής μονάδας (πρώτη στη 
διαρθρωτική διάταξη), καθώς αυτές αναγράφονται στον 
παρόντα Οργανισμό. 

5. Τα γραφεία που προβλέπονται στη διάρθρωση του 
οργανισμού δεν είναι αυτοτελή γραφεία με την έννοια του 
άρθρου 14 του Ν.2470/97 και ως εκ τούτου οι οριζόμενοι 
ως προϊστάμενοι αυτών δεν δικαιούνταιτο, από τις διατά¬ 
ξεις του, ως άνω, νόμου, καθιερούμενο επίδομα. 

6. Το γραφείο έκδοσης οικοδομικών αδειών δεν μπορεί 
να λειτουργήσει πριν εκδοθείτο σχετικό διάταγμα για την 
εκχώρηση της αρμοδιότητας αυτής. 

7. Τα απαιτούμενατυπικάπροσόνταγιατοδιορισμοτων 
υπαλλήλων στις αντίστοιχες θέσεις ορίζονται από τις δια¬ 
τάξεις του Π.Δ22/90 περί προσοντολογίου και κλαδολογί- 
ου των θέσεων των Ο.Τ. Α 

8. Κάθε άλλη απόφαση σχετική με τον Ο.Ε.Υ του Δήμου 
Ηρακλείου Αττικής καταργείται από τη δημοσίευση της 
παρούσας στην Εφημερίδα της Κυβερνήσεως. 

Η δαπάνη που θα προκύψει από τις νέες θέσεις του 
Οργανισμού Εσωτερικής Υπηρεσίας καλύπτεται από τα 
αντίστοιχα έσοδα του προϋπολογισμού του Δήμου μας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1997 

Με εντολή Γεν. Γραμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



